Datasets:

arbml

/

MArSum

like 0

فالحصيلة اليومية لفيروس كورونا المستجد اللي علنات عليها وزارة الصحة اليوم الاربعاء 2 يونيو، ففهذ 24 ساعة الأخيرة تقاسو 418، وماتو 6، وفالمجموع 3030 اللي كيتعالجو، وكثر من 103 ألف خداو الجرعة الثانية من الفاكسان. التلقيح: اليوم تلقحو 96504، بالجرعة اللولة، ووصل عدد الملقحين بيها ل8869486، بينما 103965 اللي خداو الثانية، ووصلو هكذا فالمجموع ل5744957. الإصابات: تقاسو اليوم 418 واحد من أصل 9459 واحد دار التحليلة، ووصل عدد المصابين فالمجموع ل520028. ومؤشر الإصابة التراكمي وصل ل1429,5 لكل 100 ألف نسمة، بمعدل 1,1 لكل 100 ألف نسمة فهذ 24 ساعة. حالات الشفاء: تشافاو اليوم 310، ووصل الإجمالي ل507838، بنسبة تعافي ديال 97,7 فالمية. الوفيات: واليوم ماتو 6، 2 فكل من كازا وأكَادير، وواحد فكل من مراكش وطنجة، ووصل هكذا عدد الوفيات ل9160، بنسبة إماتة ديال 1,8 فالمية. الحالات النشيطة والحرجة: عدد الحالات النشيطة بلغ 3030، وعدد الحالات الحرجة نزل ل207 حالة، 34 تدهورات حالتهم غير اليوم، و9 تحت التنفس الاختراقي، أما نسبة ملء أسرة الإنعاش بلغات ل6,5 فالمية.

حصيلة كورونا: اليوم تفاكسيناو كثر من 103 ألف واحد بالجرعة الثانية

واش دنيا باطما تزگلات من قضية حمزة مون بيبي باش قرر قاضي التحقيق البارح فمراكش متابعتها فحالة سراح مع ختها ابتسام بكفالة 40 مليون سنتيم بجوجهم وبمنعها من مغادرة التراب الوطني؟ اللا ماشي تزگلات. كلنا كنعقلو باللي هاديك گلامور وهاداك الصحافي السابق او الحالي اللي مشدودين فالقضية كان قاضي التحقيق قرر يتابعهم فحالة سراح لكن النيابة العامة طعنت فهاد القرار وقررات متابعتهم فحالة اعتقال. اي ان النيابة العامة ايلى طعنات فهاد القرار راهم يدخلو للبنيقة. ثانيا وفق مصدر ل”كود”٬ دنيا باطما وختها مازال رهن قاضي التحقيق. الجلسة المقبلة غادية تكون فشهر فبراير. من هنا لهاديك الجلسة ممنوع عليها مغادرة المغرب. اقفال الحدود دارتو لحد الان النيابة العامة ماشي قاضي التحقيق. فالتحقيق المقبل ايلى بان شي جديد على تورطها غادية تابع فحالة اعتقال. وفق مصدر ل”كود” فان دنيا باطما لحد الان بينات التحقيقات انها ماشي هي مولات الحساب او لحد الان ما كاينش دليل مادي على هاد الشي.

واش دنيا باطما تزگلات منها؟ اللا ممكن فاي وقت تعتاقل وها كيفاش

ول البارح الثلاث 16 فبراير 2021 شد بوليس الصبليون مغني راب اسباني” يدعى بابلو هاسل. القوات الامنية مشات ليه لجامعة لييدا بكاتالونيا وشداتو بعد ما تحصن تماك. وهدرات على الحكم اللي صدر ضدو ب9 اشهر. هاد الرابور دار تغريدات استهدفت النظام الملكي الاسباني واتاهم الامن بالتعذيب والاعتقالات. لكن هاد الاعتقال شعل الصبليون. احتجاجات عنيفة كل ليلة فمدن بالجارة الشمالية. احتجاجات ضد اعتقالو ضد حرية التعبير. شعلو العافية. هرسو دگدگو. ما خلاو ما دارو. دخلات احزاب حتى المشاركة فالحكومة بحال بوديموس٬ اليسار الراديكالي٬ اللي طالب باطلاق سراحو واعتابر هاد الحكم ضد حرية التعبير. احزاب اليمين واليمين المتطرف اللي فالمعارضة دافعات على البوليس وعلى خدمتو. هاد الشي فظل انتقادات لرجال الشرطة. انتقادات تزادت بعد ما مشات لمحتجة عينها دابا كاين اللي غادي يمشي للمحكمة الاوربية باش يطعن فهاد الحكم

قربالة نايضة فالصبليون بعد اعتقال رابور سب النظام الملكي وهاجم الاجهزة الامنية. سياسيون فالحكومة انتاقدو الحكم واحتجاجات يومية عنيفة فشي مدن

علمت “كود”، من مصادر مطلعة، أن البوليس لي خدامين ف الباراج ديال باب الفتوح بمدينة فاس، قرقبو هاد السيمانة على مواطن فرنسي حقاش لقاو عندو كمية من الحشيش جابها من كتامة وكان باغي يهربها للخارج انطلاقا من رحلة جوية بمطار فاس سايس. وحسب مصادر “كود”، فإن هاد كاوري شدوه البوليس مني كان راجع من منطقة كتامة، قبل أن يتم إحالته على المصلحة الولائية للشرطة القضائية، التي قدمته أمام النيابة العامة المختصة، حيث تقرر متابعته في حالة اعتقال بسجن بوركايز.

كاوري مشا لكتامة وشرا لحشيش وبغا يهربو من مطار فاس

إلى حدود صباح اليوم الجمعة، احتل المغرب الرتبة الثالثة عربيا من حيث عدد الملقحين ضد في وس كورونا المستجد، بحيث تم تطعيم 383 ألف مغربي ومغربية بالجرعة اللولة داللقاح. وفالمقدمة ديال التصنيف، كتجي الإمارات بمعدل تطعيم ديال 40 شخص لكل 100 نسمة، و4 مليون جرعة فالمجموع، كتجي موراها السعودية بـ 493 ألف جرعة. وفالمركز الرابع بعد المغرب كتجي البحرين ب176 ألف جرعة، وعمان ب48 ألف جرعة، والكويت ب45 الف جرعة ثم مصر ب2500 جرعة، والجزائر ب100 جرعة. وفالمركز اللول عالميا، كتجي ميريكان فصدارة الدول اللي دليرة التلقيح ب61 جرعة لكل 100 نسمة، كذلك إسرائيل لقحات مواطنيها ب61 جرعة لكل 100 نسمة، بإجمالي جرعات فايت 5 ملايين.

المغرب هو الثالث عربيا فالتلقيح ضد كورونا

فالوقت لي بزاف ديال الناس كايهضرو على العيالات لي كايعطيو زكهم باش يوصلو للمناصب ( الله يسهل عليهم ) و على دوك الرجال لي كايعطيو للعيالات المناصب حيت كاينعسو معاهم بالمقابل ! كاينة واحد الظاهرة تاواحد ماكايهضر عليها ! و واخا كاينة و فارضة راسها فبزاف ديال الميادين ! “دوك الرجال لي كايعاونو غير بعضياتهم” الله يحضر السلامة و الله يبعدهم على گاع العيالات العاملات!! و هاد القضية غاتلقاوها فگاع المجالات لي كاتعرف حضور كبير للرجال فيها فحال الميادين العلمية و الخدامي لي فيهم تقنية عالية : الوحدات الصناعية مثلا ! ايه ديك لاصوليداريتي ماسكيلين ! التضامن الذكوري ! لي كايخلي سعيد يحط السيفي ديال أمين صاحبو و يهضر ليه مع الباطرون باش يدخلو يخدم و مايحطش السيفي ديال شي بنت للباطرون باش مايصحابوش راه صاحبتو و باغي يدخلها تخدم ( دمدومة)! داك التضامن لي كايخلي براهيم يتعاون مع السطاجير رشيد و يفهمو و يعطيه وقت و يهمل السطاجيرة رشيدة حيت لاداها فيها و عطاها وقت غايبان عنيبة و لا تعاون مع السطاجير الذكر غايبان” رجولة”! داك التضامن لي كايخلي بعض المدراء و المسؤولين لي خازنين ورا النضيضرات و الگرافاطات و الفرونسي و لونگلي واحد العقلية ذكورية مخززة كاتشوف انه المرا ” كيما كان الحال مامحتاجاش للخدمة حيت عندها الراجل و لا الاب لي يصرف عليها ” في حين الراجل محتاج يخدم باش يصرف على دارو و عندو مسؤولية ! اذن لاكان قدامهم راجل و مرا عندهم نفس التجربة و الكفائات غايفضلو يخدمو الراجل على المرا! و لا الراجل مثلا لي كايفضل فليكيب و لا السيرفيس ديالو فالعمل يخدم غير مع الرجال حيت العيالات كايشوف فيهم ” كايعياو دغيا” و لا ” كايحشمو” و لا ” غايطيحو ليه الشيفر” و لا ” فيهم فريع الراس” ! باغي المقاتلين لي يعيط يخدم معاهم تال نصاصات الليل فالبيرو و لي يتلاقا معاهم فالقهوة ….و كايشوف بلي ” المرا” ماغاتصلاحش ليه لهادشي ! في حين كاينين بزاف ديال العيالات مقاتلات تاهوما و تعول عليهم ينضيو ليك الخدمة ! كاينين بزاف ديال الرجال دايرين مافيات بيناتهم ! شي كايطلع شي و شي كايعاون شي و شي كايوري لشي و بالعكس كايشوفو فهاداك لي غايخدم معاه بنت و لا هاداك لي غايعطي وقت لسطاجيرة و يشرح ليها ” حميدة” “دمدومة” ” ضحية ديال البوسي باور” ! انا شخصيا على اعتبار اني حتى انا مرا خدامة ، كانشوف بلي هاد القضية ديال العيالات لي كايوصلو للمناصب بعطيان الزك للباطرون كاينة غير فدوك المجالات لي ماكاطلبش تقنية عالية و شي خبرة كبيرة، كاينة فدوك الخدامي لي البروفيل ديالك فيهم منو عاااداااد لامابغيتيش نتي تخدمي غاتجي وحدة اخرى تخدم و هادشي لي كايخليك معرضة للاستغلال المادي و المعنوي و حتى الجنسي حيت فقانون العرض و الطلب فاش كايولي العرض يفوق الطلب الثمن كايطيح ! اما فالمجالات لي كاطلب تقنية عالية كاينة الظاهرة العكسية ديال الراجل لي كايفضل الراجل على المرا ! المهندس لي كايفضل يخدم مع مهندس فحالو مثلا ! و التقني لي كايفضل يكون معاه تقني فليكيب ديالو ! و الاطار المالي لي كايفضل يجيب اطار مالي فحالو يخدم معاه حيت غايتفاهم معاه ! كاين لي مايقدرش يخدم معاك كمرا حيت شبعان عقد نفسية و ماقادش يحط دوك الافكار السلبية لي عندو على العيالات فالدار قبل مايجي للبيرو و باش يهني راسو كايفضل يخدم مع راجل فحالو ! و بجوجهم ! سوا هاداك لي كايعطي البوسط لشي وحدة ماكاتستاهلوش غير حيت كاتعطيه ينيك و لا هاداك لي كايفضل يخدم معاه راجل غير حيت ” راجل فحالو فحالو” ! بجوجهم خاص مهم شي كوردة مرطبة فالما و الملحة ربعاوعشرين ساعة و تبقا عليهم هاك بالاك هاك بالاك للمساطة تايطلبو منك الله و شرع ! حيت بجوجهم بعادين على مبدأ الاستحقاق و المردودية ! آ سيادنا راه ” لوميريت” خاص يكون هوا الحكم فسوق الشغل ! و عدم الالتزام بيه من طرف المشغلين و ارباب العمل كايخلي بزاف ديال العيالات اليوم فسوق الشغل يديرو الخدمة مضوبلا و المجهود مضوبل باش يثبتو لبوقلوة انهن قادات و يعول عليهن و و الله ماغايطيحو ليه الريتم ! و كاتلقاها فيها ليغيگل و اول نهار شادها الوجع و ضاربة بونستيل و واقفة على الخدمة حسكة كاتنضيها ليك ! و تلقاه ما فيه لا دم ماكايجيه حق الشهر و طااالق باقلو فالبيرو و طالق شي ماتش فبين سبور فتيليفونو كايتفرج فيه و خاشي صبعو فنيفو كايجبد الخنونة و يكورها و يلوحها …! كاتفضل تخدم الراجل على المرا ! وا ها الراجل ! طليه دروك !

كاينين الرجال لي كايخدمو معاهم غير الرجال فحالهم وكايرفضو يخدمو معاهم العيالات غير حيت هوما “عيالات” و هادي تاهي ظاهرة منتاشرة بزاف و لكن قليل لي كايهضر عليها حيت كلشي مركز مع العيالات لي كايوصلو للمناصب بالنعاس مع الباطرون

قالت تقارير إخبارية، اليوم السبت، أن عناصر خفر سواحل تابعين لشرطة مضيق جبل طارق انتشلت البارح الجمعة جثة رجل قرب الرصيف البحري الخارجي بعد إفادة رجل كان كيصيد في المنطقة وبانت ليه جثة تطفو فوق البحر. وأضافت التقرير ذاتها، أن وحدة أمنية انتشلت الجثة ونقلتها إلى قاعدة بحرية، فيما فتح الطبيب الشرعي تحقيقا لمعرفة هوية الرجل وظروف وفاته. ولا تستبعد الشرطة أن تكون الجثة لأحد المهاجرين المغاربة الأربعة الذين اختفوا بعد غرقات لفلوكة ديالهم، في مضيق جبل طارق في 7 فبراير ، وهو القارب الذي كان يقل 7 أشخاص ، تمكن 3 منهم من السباحة إلى بر الأمان وتمكنوا من تقديم تفاصيل عن المفقودين الأربعة. — الرابط الأصلي : https://www.europasur.es/gibraltar/cuerpo-sin-vida-hombre_0_1549045661.html

جبل طارق.. البحر لاح جثة واحد من الحراكَة لمغاربة اللي تقلبات بيهم لفلوكة نهار 7 فبراير

انتشر مساء اليوم الأحد 21 أكتوبر فيديو جديد كيبانو فيه شخصين كيقومو بالاعتداء جنسيا على فتاة، في جهة من المغرب، مازال مامعروفاش. الفيديو صدم المغاربة، وبزاف منهم تداولوه عبر مواقع التواصل. كيبين الفيديو محاولة اغتصاب بنت بالقوة، واخا كترغب وتزاوگ الجاني، هاد الاخير هددها، وقالها عطني 200 درهم الا بغيتي مانديرلك والو، ونمارس عليك غي الجنس السطحي. واللي صور الفيديو حتى هو كيتباهى بالاعتداء على الضحية. والعديد من المغاربة نشرو التصويرة ديال الشخص اللي كيظهر في الفيديو، وطالبو البوليس بكشف حقيقة ماوقع واعتقال المجرمين بجوج.

فيديو اغتصاب جديد صدم المغاربة.. حقير كيطلب من الضحية 200 درهم الا بغاتو ميغتاصبهاش

ووزير النقل النرويجي، كيتيل سولفيك أولسن، علن اليوم الاربعاء على استقالتو من الحكومة باش يعطي الاولوية للمسيرة المهنية ديال مراوتو الي كتخدم كطبيبة. والكل رحب بهاذ القرار المثالي في ما يخص المساواة بين النساء والرجال. وقال الوزير النرويجي الي تعين فهاذ المنصب ف 2013: ” خدمتي كوزير ديال النقل والمواصلات عجباتني بزاف، وكونت نقدر نديرها حياتي كاملة، ولكن جات نوبت مراتي باش تبع حلمها. هادشي تفاهمنا عليه شحال هادي”. مراتو، تون سولفيك أولسن، تقبلات لمدة عام كطبيبة في مستشفى ديال الاطفال فالولايات المتحدة.

فالمغرب مصاب غير يفهمو ان المرا من حقها تخدم. وزير نرويجي استاقل باش يعطي الاولوية للخدمة ديال مراتو: نوبتها دابا باش تحقق حلمها

على طريقة العمليات الإجرامية التي تنفذ من قبل عصابات المافيا، أقدم شخصان على محاولة سرقة سيارة لنقل لفلوس. هادشي وقع بشارع كماسة، بحي المحاميد 7، ف عاصمة النخيل مراكش، زوال اليوم الإثنين. مصادر محلية قالت لـ”كَود” أن جوج كانو راكبين موطور كبير وحالو يخطفو صاك عامر فلوس. حسب مصدر “كَود” فإن الصاك كان فيه تقريبا شي 150 مليون سنتيم. واحد فهاد الشفارة كان هاز جنوية كبيرة وهدد بها الخدامة ديال شركة لنقل لفلوس. حراس الأمن الخاص التابعين لشركة “Brink’s” المكلفة بنقل الأموال قاومو هاد المتهمين الموجودين حاليا في حالة فرار. الحادث خلف استنفار كبير في صفوف المصلحة الولائية للشرطة القضائية وباقي الفرق الأمنية التي تسابق الزمن بهدف تشخيص هوية المتهمين وإيقافهما.

بوليس مراكش كيقلبو على جوج مجرمين كانو غايضربو 150 مليون من طوموبيل ديال نقل لفلوس

وكيل أعمال اللاعب المغربي اشرف حكيمي كذب صحيفة “ماركا” الإسبانية، فاش كتبت أن اللاعب جدد عقده مع ريال مدريد حتى 2023. وكيل أعمال حكيمي أكد في تصريحات صحافية أن هادشي اللي تكتب ما شي صحيح وان اشرف حكيمي مازال ما جدد عقده مع الريال بعد. وانضم فريق أرسنال الإنگليزي إلى الأندية، اللي بغات تعاقد مع لاعب المنتخب الوطني في الميركاتو الصيفي، من بينها تشيلسي الإنگليزي وجوفنتوس الإيطالي وباري سان جيرمان الفرنسي، إضافة إلى دورتموند الألماني، اللي بغى يحتفظ باشرف حكيمي بصفة نهائية من خلال شراء عقده.

وكيل حكيمي كذب “ماركا” والأرسنال دخل حتى هو على خط التعاقد مع اللاعب المغربي

باحثون لقاو أن المأكولات المصنعة كتسبب في الموت المبكر، وعلى رأس هاد المأكولات لاكَلاص حيت كيتسبب في سكتة قلبية وجلطة. وبحسب صحيفة “الگارديان” البريطانية، فإن العلماء توصلو لهاد النتائج بعد دراستين علميتين داروها على الأشخاص لي كياكلو كميات كبيرة من الأطعمة الفائقة التصنيع والمعالجة مثل لاگلاص وحبوب الإفطار والوجبات السريعة، وتبين أنهم معرضون بشكل أكبر للوفاة المبكرة. وتشير نتائج هاتين الدراستين، اللتين أجراهما باحثون من فرنسا وإسبانيا، إلى مجموعة متزايدة من الأدلة على أن الأطعمة الفائقة التصنيع والمعالجة لي فيها مكونات صناعية ومواد كيماوية وسكر ودهون مشبعة ومواد حافظة، قد يكون لها دور في عدد من الاضطرابات الصحية بحال السرطان والسمنة وارتفاع ضغط الدم.

لاكَلاص كيتسبب في الموت المبكر وكيدير السكتات القلبية

علمت “كود”، من مصدر مطلع، أن الأغلبية قررت، اليوم الأربعاء، تأجيل عقد الاجتماع ديالها اللي غادي تحسم فيه واش غادي تقدم شي مرشح باسمها لسباق رئاسة مجلس المستشارين. وجاء تأجيل هاد الاجتماع اللي كان غادي يكون عصر اليوم الأربعاء حقاش يتزامن مع انعقاد المجلس الحكومي، وكذا المجلس الوزاري الذي سيترأسه الملك محمد السادس. وكشف المصدر نفسه، ل”كود”، ان الاجتماع ديال الاغلبية تقرر باش يديروه يوم غد الخميس.

الاجتماع ديال الأغلبية الحكومية تأجل لغدا لهاد السبب

الحركة الاقتصادية فالمغرب ماشي كلها واقفة. اللي محرك عندو اولوية خاصة. دابا اوربا عندها خصاص رهيب فالكمامات اي الماسك. فهاد الفترة بدات 3 شركات مغربية انتاج هاد النوع المهم. وفق مصدر رسمي ل”كود” فان المغرب ينتج اليوم 2 مليون كمامة. هاد الشركات الثلاث كتنتج هاد العدد. مهم بزاف. دابا كاين شركة من هاد الشركات الثلاث قالت باللي وجدات دابا 10 مليون كمامة. هاد الشي وقف مصدر “كود” محتاجينو فالبلاد. محتاجينو فالصبيطارات للاطباء للفرملية للمستخدمين للصيادلة لرجال القوات العمومية من جيش ودرك وامن …. لرجال السلطة لللي كيخرج برا. هاد العدد ممكن يكون كافي ايلى هاد لمغاربة بقاو فديورهم. وايلى الوضعية الوبائية بقات مزيانة ماشي بعيد المغرب يبدا يصدر فهاد الكمامات لاوربا اللي قريبة منا. اسبانيا محتاجاه بزاف بزاف وايطاليا كذلك وفرنسا وكاع اوربا محتاجين هاد الشي وكلهم كيتسناو الصين ترسل ليهم طلباتهم ايلى المغرب وجد هاد الشي غادي ينفع اقتصادها ويهز المورال الجمعي ديال لمغاربة

سكوب. هادا خبار يهز المورال فهاد الفترة. المغرب كيصنع 2 مليون كمامة يوميا ف3 لوزينات وغير للاستهلاك الداخلي دابا وبقاو فديوركم باش نبداو نصدرو

في الوقت لي الناس كيشجعو على إرتداء الكمامات، خصوصا لي المغرب دار مجهود باش يصنعهم في هاد الجايحة، صفاء حبيركو قالت للمتتبعين ديالها انها شرات كمامات غير باش تحل بيهم الباب. صفاء حبيركو دارت فيديو في حسابها على أنستگرام حاطة بزاف ديال الكمامات، وقالت انها كتستعملهم غير باش تحل الباب، واخا ناس كثيرة محتاجاهم وكيشريوهم باش يحميو نفسهم من كورونا. الفيديوهات لي حطات حبيركو جابو ليها بزاف ديال الانتقادات، لأنه في الوقت لي الناس باقين كيقلبو على الكمامات وناس آخرين باقي ما لقاوش باش يشريوهم، صفاء حبيركو كتمسح بيهم وتحل بيهم غير البيبان، وهذا تصرف فيه قلة الادب والجهل.

الجهل.. صفاء حبيركو: عندي كمامات كنحل بيهم غير الباب -فيديو

أكد بوبكر سبيك، الناطق الرسمي باسم المديرية العامة للأمن الوطني ومراقبة التراب الوطني، أن الأخبار الزائفة التي تتناول العمل الأمني تكون خطيرة على الإحساس بالأمن، ضاربا مثالا بالفيديوهات الأخيرة التي نشرت مؤخرا على منصات مواقع التواصل الاجتماعي. وأوضح سبيك عميد الشرطة الإقليمي، لـ”كود”، أن أحد الأشرطة الذي تم تداوله على نطاق واسع، مؤخرا، يتعلق بخلاف عرضي تافه بين أفراد عائلتين بأحد الأحياء الشعبية بفاس، مشيرا إلى أنهم خرجو كيتضاربو بالسلاح الأبيض، قبل أن تتدخل مصالح الشرطة القضائية بشكل حازم، حيث تم توقيف 10 مشتبه فيهم، ووضعهم تحت الحراسة النظرية. وأضاف سبيك، في ردّه على سؤال “كود” حول كيفية التصدي للأخبار الزائفة التي لها تأثير مباشر بالإحساس بانعدام الأمن، أن المشكل ماشي هو الفيديو الذي خرج للرأي العام، بل هو أن هذا النوع من الفيديوهات تخلق رجة عند المواطنين، مضيفا بالقول: “بهاد الفيديوهات كيبقاو الناس تقول أنه كاينة السيبة لأن الفيديو لا يوثق للتدخل الأمني”. وعودة للفيديو المذكور، يوضح المسؤول الأمني، الذي حل ضيفا على منظمة الشباب والمستقبل وحكومة الشباب الموازية للمساهمة في النقاش التفاعلي عن بعد حول: *دور الأمن الوطني خلال الأزمة الحالية”، أن داك الشريط اخرج من زاوية، وبعدها خرج من زاوية أخرى، وتم تقديمه على أساس أنه فيديو جديد. وأضاف قائلاً: “رجعنا بعد ذلك أمام عدة فيديوهات والوقائع الإجرامية هي نفسها، والخطير هو أنه تم إرفاق هاد الفيديوهات بتوضيب لعدة صور خطيرة وبشعة لضحايا تم التمثيل بالجثت ديالهوم وتقطيع رؤوسهم ونشرهم على أساس أنهم الضحايا المزعومين لداك الحادث الذي وقع بفاس”. وحذر الناطق الرسمي باسم المديرية العامة للأمن الوطني من نشر أخبار زائفة عن التي تمس بأمن المغاربة، سيما بين التي يعيش جزء كبير منها من السياحة، مؤكدا أن تلك الفيديوهات تخلق هلعا كبيرا عند المغاربة، ويتم التصدي لها. كما أوضح أن الإشاعة تخلق “الفوبيا” وتزعزع الإحساس بالأمن عند المغاربة.

مديرية الامن لـ”كود”: الإشاعة تخلق “الفوبيا” وفيديوهات دارت هلع كبير عند المغاربة وكتنصداو ليها

هاد العام، العالم كلو عاش رمضان استثنائي وكل واحد سد على راسو في دارو باش يحمي نفسو وعائلتو من فيروس كورونا المستجد. في هاد الفترة عرفنا بقيمة بزاف ديال الأوقات لي عشناهم مع صحابنا وعائلتنا وحبابنا، وهادشي لي خلا الممثل والمخرج رشيد الوالي يسترجع بعض الذكريات الجميلة مع عائلتو العام لي فات ملي تجمعو كاملين، الكبير والصغير على طبلة الفطور. الوالي عندو عائلة كبيرة وكل مرة كيتصورو مجموعين كيكونو كثر من 30 واحد، لكن هادشي كلو تعاويد حيت هاد العام كل واحد فطر مع عائلتو الصغيرة فقط.

فنهار العيد.. رشيد الوالي كيتفكر الجماعة مع العائلة قبل ما تجي كورونا وكل واحد يسد عليه فدارو -فيديو

السبت اللي فات فالعشية دارت قناة “ارتي” ربورطاج الرملة المشفورة من بحورة لمغرب. شوهة وصافي. هاد الربورطاج هو تتمة لربورطاج كانت دارتو القناة هادي سنوات. فهاد الربورطاج تصور المغرب بلاد التسيب. مافيا حقيقية شكلوها طاشرونات ولاو ملايرية بزاف ونسجو علاقات مع السلطة٬ هاد المافيا كتستغل فقراء وكدمر البيئة وكهدد حياة الاف المغاربة كيشيرو ديور منبية بالغش. الفقرا كيجمعو الرملة من البحر. قدم الربورطاج شهادات من هاد العينة كتنهب رملة بحر حدا العرائش. خدامين مكرفصين بحميرهم “ما عندناش لفلوس. خاصنا لفلوس. ما عاجبناش هاد الشي اللي كنديرو ولكن خاصنا باش نعيشو” يقول احدهم. هادو حسب ما قالو فالربورطاج كيربحو شي 70 درهم للنهار. هادو بلا ما كيعيقو كيدمرو البيئة. هما كيقولو باللي “الرملة غادية وتنقص”. بين الربورطاج تدمير كتبان رملية حدا لعرايش. طبعا هاد الرملة اللي فيها الملحة كتخلص مع الرملة العادية باش كتطلع العمارات اللي منتاشرة فالمغرب كولو. كاين سطوكاج سري وكاين مافيا كاملة فيها كلشي مشارك. فالربورطاج هدرو على كتبان رملية جنوب كازا كتعرض للنهب. بزافت الكاميوات قدام كلشي خدامين كيشفرو. حسب عايشة بن محمدي٬ جيولوگ٬ فالكتبان الرملية كلات لعصا وخاصها سنوات باش تقدر ترجع. وفق تصريح الباحثة فالجيولوجيا للقناة ف55 بالمائة من الرملة المستعملة فالبني فالمغرب من هاد الرملة ديال البحر اللي ما صالحاش. هاد النسبة كتعني ان 30 مليون طن يوميا كتنهب من لبحورا. اي رملة ما عندها اصل. رملة ما معروفش اصلها. قدمات القناة نموذج اخر من هاد النهب فبحر سيدي بوغابة حدا لقنيطرة. نفس العملية. وجبدو حادثة انهيار عمارة اللي مات فيها 18 شخص. المهندس سعد الشرقاوي قال للقناة باللي هاد الحادثة عندها علاقة بالرملة ديال البحر. حسب احصائيات قدمها للقناة فكاين 60 الف حادث فاوراش لبني فالمغرب وكاينين كثار كيموتو. الفضيحة فهاد الربورطاج اللي عرى بزافت لحوايج فالمغرب هو ان هناك تواطؤ من جميع السلطات مع هاد المافيات.

الرملة المشفورة شوهات المغرب على “أرتي”: مافيا الطاشرونات لملايرية كتدمر بحورا المغرب وكتشفر 30 مليون طن رملة فاليوم وهاد الشي خطير فالبني واستغلال للفقرا

هوت عوامل عدة مثل تفشي الفساد، سوء التظلمات الجماعية، وضعف الثقة في المؤسسات لدى المغاربة، بالمغرب في مؤشر الدول الهشة، الذي كان سمى فيما سبق الدول الفاشلة، إلى 78 من أصل 178 شملها التصنيف الصادر حديثا. وسجل المغرب تراجعا كبيرا بخمسة مراكز عن آخر تصنيف صدر العام الماضي، حسب معطيات المؤشر الصادر عن مجلة “فورين بوليسي”، بدعم من صندوق السلام الأمريكي.

بسبب فقدان الثقة ف المؤسسات والفساد..المغرب ضمن البلدان الهشة

شفار في إسرائيل قدر يدخل البنك ويشفر الفلوس بطريقة مثيرة ومضحكة في نفس الوقت. السيد لي عندو 47 عام دخل للبنك هاز في يدو أفوكا على أساس أنها قنبلة يديوية، وهدد بيها الموظفين باش يجبدو ليه الأموال. الشفار المطور شفر 2 بنكات في شهر واحد، وفي كل مرة كيخلع الموظفين بالأفوكا وكيقول ليهم إلا مجبدتوش الفلوس غادي نلوحها ونتفركعو.

شفار مسخوط. شفر 2 بنكات ب”أفوكا”

البابارتزي صورو النجمة العالمية سلمى حايك وهي غادية تعشى مع راجلها الملياردير فرانسوا اونري بينو. وبانت حايك لابسة كسوة فضفاضة بكمام طوال من تصميم الماركة العالمية “Gucci”، وثمن هاد المسوة فايت 2500 اورو حسب ما اكدات بعض التقارير الصحفية. سلمى حايك قليل فين كتبان هاد الايام الاخيرة، ومقابلة الاكثرية اعمالها الفنية وعائلتها.

سلمى حايك بانت مع راجلها الملياردير الفرنسي بينو بكسوة ساوية الزبابل دالفلوس – تصاور

في عامين، قدرات الشطاحة مايا دير بلاصتها وتولي عندها قاعدة جماهيرية كبيرة، لي معظمهم تعرفو عليها ماشي البشطيح ولكن بالبوز لي ديما خالقاه. المزابية زادت نغزة وولاو صداعاتها كثر من شطيحها (بسيف، كورونا مانعة التجمعات)، داكشي علاش اختارت تولي تجمع في مواقع التواصل، وتعطيها للسبان والمعاطيات. والتبركيكة لي جابت “كود” أن عدد من المواقع الإلكترونية بغا يصور مع مايا هاد السيمانات لي دازو، وقالت ليهم خلصوني عاد نصور معاكم. مايا طلبات 5 آلاف درهم لتورناج ديال 10 الدقايق، وقالت انها غادي تكون واقعية وصريحة (يعني المشاهدات مضمونين). غير هو واقعيتها وصراحتها ساويين 5 الاف درهم…

الشطاحة مايا مشات بعيد.. من بعد “الشُهرة” ولاّت كتطلب الفلوس من الصحافيين

تلقى فريق النادي الرياضي المكناسي لكرة القدم ضربة جديدة تزادت على المشاكل اللي كيعيشها أصلا الفريق. فقد قررت لجنة الأخلاقيات بالجامعة الملكية المغربية لكرة القدم، توقيف كريم العراقي رئيس لجنة تصريف الأعمال بالنادي المكناسي لمدة سنة كاملة عن ممارسة أي نشاط رياضي. وجاء تقويف العراقي لمدة سنة بسبب الأحداث التي عرفتها مباراة “الكوديم” مع الرشاد البرنوصي بتاريخ 17 أبريل 2021 على أرضية ملعب سيدي مومن ف كازا، لحساب الجولة 18 من بطولة القسم الوطني هواة.

ضربة للكوديم.. الجامعة وقفات كريم العراقي رئيس لجنة تصريف الأعمال ف النادي المكناسي لمدة عام وها علاش

كشف صحيفة “لُوبَارِيزْيَانْ” الفرنسية أن البوليس تدخلو باش يوقفو عرس ديال فرانساويين من اصول جزائرية خلق ضجة كبيرة في مدينة شيل الفرنسية ضواحي العاصمة باريس. وحسب الصحيفة، فالعرس تسبب في شل حركة المرور وصداع كبير. الموسيقى كانت مجهدة بزاف والكلاكصون خدّام، والبعض كان مخرج راسو من الطُومُوبِيلاَتْ. وأفادت الصحيفة الفرنسية الواسعة الانتشار بأن البوليس حرروا أزيد من 80 مخالفة مالية وصلات القيمة ديالها تقريبا لـ8000 أورو، وحيدات للبعض نقط من البيرمي، وماشي غير هادشي بلدية المدينة وقفات عقد قران العرسان بسبب هاد الضجة اللّي وقعات. اما العروسة، رحمة، فصرحات للصحيفة انها تصدمات، وعمتها سخفات فاش وقفو ليهم العرس. واضافت انها متأكدة انهم منعو العرس حيت عنصريين بما انهم من اصول جزائرية. المقال الاصلي: https://www.leparisien.fr/seine-et-marne-77/chelles-le-cortege-se-transforme-en-rodeo-le-mariage-est-annule-13-09-2020-8383980.php

البوليس ففرنسا تدخلو باش يوقفو عرس ضواحي باريس ماحتارموش فيه قانون السير وصدعو الناس بالكلاكصون ودارو روينة.. والعروسة: ماكاينش من هادشي منعو العرس غير عنصرية منهم حيت اصلنا جزائري

المغرب خدا عدة إجراءات باش يحد من انتشار فيروس كورونا، “كود” سولات المغاربة على شنو رأيهم فيها؟ الناس قالو ان الدولة كدير لي عليها والشعب حتى هو خاصو يحافظ على النظافة ويبعد من التجمعات، وماشي يسحابلو هادي عطلة، ويمشي يسافر ويتجمعو العائلات ويطلقو الدراري فالزناقي.. وطالبو المغاربة الدولة ايضا تسد اي باب يقدر يجي منو الريح، بحال الجوامع والبيران والقهاوي والطوبيسات وغيرهم.. باقي التفاصيل في الفيديو

ميكرو طروطوار كود. المغاربة فرحانين بالاجراءات لي دارت الدولة للحد من انتشار كورونا ولكن مزال خاصها تسد الجوامع والبيران والقهاوي.. والشعب خاصو يجمع راسو

علمت “كَود”، أن ضابط شرطة يعمل بمقر المنطقة الأمنية بن مسيك بالدارالبيضاء توفي صباح أمس الجمعة بعد سكتة قلبية مفاجئة ألمت به في الساعة 8 صباحا، مباشرة بعد بداية دوامه اليومي. ولم تنفع الإسعافات الأولية اللازمة التي تلقاها في إنعاش قلبه، حيث أسلم الروح قبل وصوله إلى المستشفى الإقليمي بن مسيك، وتم دفن المرحوم بمقبرة الغفران بالدارالبيضاء بحضور أفراد عائلته وأقاربه ومسؤولين أمنيين بالدارالبيضاء.

ضابط شرطة فكازا جاتو سكتة قلبية في مقر المنطقة الأمنية بن مسيك ومات قبل ما يوصل للصبيطار

قالت الشبكة الامازيغية من اجل المواطنة ان 3 من مناضلها تعرضو لاعتداء من طرف مجموعة من الرحل ف منطقة تيزنيت قرب منطقة اكلو. وقالت الجمعية التي تعد من كبريات التنظميات الامازيغية ف المغرب ان الرعاة اعتدوا على مناضليها بواسطة الرشق بالحجارة مدججين بالهراوات، والملاحقة بسيارة رباعية الدفع مع التهديد،”مباشرة بعد ذلك لجأ الضحايا إلى سرية الدرك بأكلو لتقديم شكاية، وبعد أخذ وردّ مع عناصر الدرك تمّ الاستماع إلى أقوالهم وإخبار النيابة العامة المختصة بالواقعة، ولكن عناصر الدرك تأخروا لما يفوق ساعتين في الانتقال إلى عين المكان حتى اختفى الرعاة المعنيون عن الأنظار، في حين أكدّ شهود عيان من ساكنة الدوار الواقعة.” للاشارة تعرف منطقة سوس حراكا مهما بسبب اعتداء الرحل على زراعات و دواوير المنطقة و ايضا اعتداءات جسدية على الفلاحيين دون تدخل من طرف السلطات مادفع الجمعيات السوسية الى تأسيس تنسيقية أكال و تنظيم مظاهرة في الرابط و الدار البيضاء و بدء حوار مع الوزارات المعنية.

الرحل ضربو مناضلين أمازيغيين ف تزنيت

تقريبا 4000 سائح فرنساوي و3000 إسباني حاصلين فالمغرب فمختلف المناطق، من بعد ما تعلقات الرحلات من وإلى هذ البلدان لتفادي انتشار السلالة الجديدة لفيروس كورونا المستجد، وهكذا سفارات البلدين بجوج نظمات رحلات استثنائية، بحرية وجوية، باش ترجع رعاياها. وخدات سبانيا تصريحة لرحلة استثنائية كانت الأحد لمدرير، واستفدو منها 350 راكب، كيف مشاو 800 سائح فرحلة كانت السبت للجزيرة الخضراء، ومن المقرر يكونو رحلات بحرية الأربعاء والخميس. وحتى فرنسا خدات ترخيص لتنظيم رحلات استثنائية جوية لرعاياها، ومازال غتكون رحلة بحرية لمارسيليا ف10 ابريل. هذ القرار اللي تاخداتو السلطات المغربية، ف30 مارس، لإغلاق الحدود مع إسبانيا وفرنسا، خلا الزحام والتدافع يوقع فالمطارات للرجوع فالرحلات الأخيرة المتبقية، إلا أن الآلاف بقاو حاصلين. https://www.lefigaro.fr/voyages/maroc-des-avions-et-ferries-pour-rapatrier-des-milliers-de-touristes-francais-et-espagnols-20210406

بعد تعليق الرحلات.. 4000 فرنسي و3000 صبليوني حاصلين فالمغرب

طفل في عمرو 7 سنين لقا راسو مضطر باش ياكل 5 ديال الوجبات في النهار باش يعتق الأب ديالو لي مريض وخاصو الدم. وقالت شبكة “سكاي نيوز”، أن الاب عندو سرطان الدم “اللوكيميا” ومحتاج لزراعة نخاع عظم، وولدو هو الوحيد في العائلة لي جسمه كيتوافق مع جسم باه. ولكن لضمان سلامة الطفل خلال الجراحة، عليه أن يزيد من وزنه، بتناول المزيد من الطعام، وتحديدا كميات من الروز واللحم. ويحتاج زيكوان لأن يصبح وزنه 45 كيلو، قبل التبرع.

باش يعتق الأب ديالو من الموت. طفل كياكل 5 وجبات في نهار

معتقل حراك الريف أشرف اليخلوفي، لي تعتاقل مع مجموعة الزفزافي، كيعاني منذ إعتقاله بوفاة أحبته، ويمكن هو أكثر شخص فقد الأحبة فالحراكيين. اليخلوفي كان ترزى فجدته وبعدها جده، واليوم فالصباح مات الأب ديالو، ومازال مابانش واش الادارة العامة للسجون غاتعطيه شي رخصة استثنائية لحضور الجنازة، أو لا.

معتقل الحراك أشرف اليخلوفي كيعاني فعام الحزن. بعدما ماتو جداه وجدو مات هاد الصباح باه

علنت وكالة التعاون الأمني الدفاعي بللي المغرب تعاقد معاها على اقتناء 25 عربة مدرعة من طراز M88A2 HERCULES. وأكدات الوكالة الامريكية، لبارح الثلاثاء فبيان ليها فالصفحة ديالها الرسمية، بللي وزارة الداخلية اتخذات قرار بالموافقة على عملية بيع المركبات، بالإضافة لمعدات أخرى تقنية مساعدة، بتكلفة تقدر بمبلغ 239.35 مليون دولار. ورفعات الوكالة وثيقة للكونكَريس باش تبلغو بهذ البيع اللي غيتم فالقريب العاجل، وهذشي وفق القانون. واعتبرات الوكالة بللي هذ البيعة وشرية مهمة، لأنها غادي تدعم السياسة الخارجية والأمن القومي ديال ميريكان، من خلال تحسين أمن احد الحلفاء الرئيسيين اللي هو المغرب، وكذلك من اجل تحقيق الاستقرار السياسي والتقدم الاقتصادي فشمال إفريقيا.

المغرب غايشري 25 من المدرعات حربية من مريكان ب239 مليون دولار

علنات وزيرة الخارجية البلجيكية، صوفي فيلميس، أن مهام سفير بلجيكا لدى جمهورية كوريا الجنوبية، بيتر ليسكوهير ( Peter Lescouhier)، سالات، بعدما بانت مراتو في فيديو كاتصرفق موظفة وسط بوتيك ديال الحوايج في العاصمة سيول. الواقعة طرات فشهر أبريل اللي داز، بعدما مشات السيدة اللي خدامة ف البوتيك تسولها على شي بياسة قيساتها، لكن زوجة الدبلوماسي البلجيكي، شيانكَ شيويه تشيو (Xiang Xueqiu)، كعات ومن تما بدا الاعتداء. وبان في فيديو المراقبة أن مرات الدبلوماسي جرات الموظفة من يدها، وملي جات سيدة ثانية تفكهم جمعاتها معاها حتى هي بتصرفيقة. البوليس كانو توصلو بشكاية من الضحية و من بعد فتحو لونكيط وغادي يتبعو القضية مع السفارة البلجيكية باش استامعو لمرات السفير فهاد القضية خصوصا بعد القرار اللخر ديال الخارجية البلجيكية بإنهاء مهام سفيرهم ف سيول.

سفير بلجيكا فـ كوريا الجنوبية طار من بلاصتو بعدما مراتو صرفقات موظفة فـ بوتيك ديال الحوايج – فيديو

كشفت المديرية العامة للأمن الوطني، مساء اليوم الجمعة، أن عدد الموقوفين بسبب خرق حالة الطوارئ الصحية، بلغ خلال الأربع والعشرين ساعة الماضية 4261 شخصا، تم إيداع 2125 منهم تحت الحراسة النظرية كشفات على أن إجمالي الأشخاص المضبوطين منذ بدء حالة الطوارئ وصل لـ65.390 شخصا، بينهم 34.936 تم وضعهم تحت الحراسة النظرية وتقديمهم أمام النيابة العامة.

اللّي خرقو حالة الطوارئ الصحية فالمغرب تجاوزو 65 ألف

أصدر الملك محمد السادس بمناسبة عيد العرش أمره السامي بالعفو على مجموعة من الأشخاص، منهم المعتقلين ومنهم الموجودين في حالة سراح، المحكوم عليهم من طرف مختلف محاكم المملكة وعددهم 1446 شخصا. وينتظر أن يلتقي الملك محمد السادس خطابا بمناسبة عيد العرش الذي يمر هذه السنة في ظروف استثنائية بسبب تفشي “كورونا”.

عفو ملكي على 1446 شخص بمناسبة عيد العرش وفيهوم اللّي فحالتي اعتقال وسراح

واخا قاطعين الكلام مع بعضياتهم، على الأقل ظاهريا، لكن كشفات صحيفة “ديلى ميل” البريطانية، أن الأميران هاري و وليام، تجمعو و وافقو على تمثال الأم ديالهم الأميرة ديانا. التمثال غادي يتم الكشف عليه في شهر يونيو اللي كيتزامن مع عيد ميلادها 60 كون بقات حية، و اللي غادي يكون في قصر كينسينكَتون. أبناء أشهر أميرة في العالم ختارو النحات “إيان رانك برودلي” هو اللي يصوب ليهم التمثال، والمتتبعين كيتمناو أن هاد تمثال الأم يكون هو سبب الصلح بين الخوت اللي مكيدويوش مع بعضياتهم من مدة.

الأمير هاري و خوه ويليام تافقو على تاريخ الكشف على تمثال الوالدة ديالهم الأميرة ديانا

أكد مصدر مطلع، لـ”كود”، أن رئيس الحكومة سعد الدين العثماني، أصدر اليوم الثلاثاء، ترخيصا استثنائيا يسمح باجتياز مباراة أطر الأكاديميات الجهوية للتربية والتكوين لمن تقل أعمارهم عن 50 سنة. ويأتي إصادر هذا الترخيص الاستثنائي، الذي وقع عليه رئيس الحكومة، في ظل التصعيد الذي تخوضه تنسيقية الأساتذة “المتعاقدين”، والتي أكدت في بلاغ لها أنها تستعد لخوض إضراب وطني يومي 3 و4 من شهر دجنبر المقبل، والدخول في أشكال احتجاجية جديدة.

الحكومة رفعات سن اجتياز مباريات أساتذة “الكُونْطرَا” لـ50 عام

بعدما طالب بتديل المادة 47 من الدستور المغربي، اختار رئيس الحكومة، سعد الدين العثماني، الرد على الكاتب الأول لحزب الاتحاد الاشتراكي للقوات الشعبية، إدريس لشكر من إيطاليا التي حل بها لحضور الملتقى الرابع لفروع حزبه هناك. وقال رئيس الحكومة، خلال انعقاد هاد الملقتى الرابع، أن التفكير فتعديل الفصل 47 من الدستور هو تفكير معندو شي معنى وضيق، مضيفا بالقول: “هادشي معندو حتى شي معنى وخا مكاين حتى شي حاجة كتمنع من تعيين شخص آخر إذا فشل رئيس الحكومة في تشكيل حكومته”. وكان لشكر قد صرح في حوار له مع يومية “الصباح”، أنه “لابد من التفكير في الفهم الضيق الذي يعرفه الفصل 47 من الدستور”، والذي ينص على تعيين رئيس الحكومة من الحزب السياسي الذي تصدر انتخابات أعضاء مجلس النواب، وعلى أساس نتائجها. وطالب بتعديل هاد الفصل.

بنعرفة كيرد على لشكر: التفكير فالمطالبة بتعديل المادة 47 من الدستور تفكير معندو حتى شي معنى وضيّق

قال المهدي بنسعيد، عضو المكتب السياسي لحزب الأصالة والمعاصرة، ورئيس لجنة الخارجية في البرلمان سابقا، إن “الاستراتيجية البرغماتية لي دار المغرب بالعلاقات الدبلوماسية مع اسرائيل ممكن تساعد القضية الفلسطينية أكثر من السابق”. بنسعيد، عطا تفسير مهم لعودة العلاقات الدبلوماسية بين المغرب واسرائيل، وشبهها بعودة المغرب للاتحاد الافريقي وبالقطيعة مع الكرسي الفارغ. وأوضح بنسعيد، في حوار مع “كود” :”كيفما كتعرفو جالية مغربية قوية في إسرائيل جالية يهودية عبر العالم قوية دائما دعمت القضية المغربية خاص يكون هناك واحد الإعتراف لهاد المجهود ليكا تقوم به وتشبتهم بالمغرب و بسيادة المغرب”، مشددا :”حنا عندنا علاقة تاريخية خصنا نتمسكو بهاد العلاقة و فنفس الوقت هذا لا يعني اننا كنتخلاو على القضية الفلسطينية بالطبع الشعب المغربي كيعتابرها من القضايا الأولى لي ديما دافع عليها”. وتابع :”هذا لا يعني واحد ضد لاخور بالعكس يمكن كاع ايلا كان المغرب واجد و فاتح النقاش مع إسرائيل يمكن اكون واحد الإجتهاد من المغرب باش احل هاد القضية و يزيد ادافع على القضية الفلسطينية أمام إسرائيل”. واليكم نص الحوار: “كَود”: كرئيس سابق لجنة الخارجية هاظ القرار ديال ترامب واش كان متوقع فهاد الظرفية؟ متوقع لا منتظر، لان كيفما عرفتو سنين و سنين والدبلوماسية المغربية كادير مبادرات و محاولات باش تقنع الكونجرس الأمريكي باش تقنع الرئاسة الامريكية. اعتقد كيفما علن عليها السيد وزير الخارجية باش ما نكررش كلامو، بان هذا العمل بدا هادي من عامين ولا 3 سنين في لقاءات رسمية و غير رسمية . وما يمكن لينا غي نفرحو كشعب مغربي أولا و كفاعلين سياسين على هاد القرار لي كايبين عدالة القضية المغربية والقضية الوطنية. دبا اليوم خاص نجتاهدو كذلك نحن كأحزاب سياسية باش الحزب الديمقراطي يستمر في مثل هاد القرارات و مايكونش واحد القطيع”. كَود: كتفكرو نتوما في حزب الأصالة والمعاصرة ديرو هاد الدور الدبلوماسي مع الحزب الديمقراطي؟ حنا فتحنا علاقاات منذ سنين و دبا خاصنا نزيدو نكتفهوم من هاد العلاقات باش اكون واحد الضغط إيجابي مع الحزبين لي كاينين ف الجونجرس باش مايستاعملو القضية المغربية في اللعبة السيساوية الداخلية عندهم خاص تبقى قرار سيادي ديال رئيس الدولة. لأن في الأخير كما قال الرئيس الأمريكي المغرب عتارف ب أمريكا سنة 1777 إذ انه كاين تاريخ مشترك بين الدولتين خاص دائما نذكرو هاد التاريخ المشترك و العلاقات الاستراتيجية ولي بدات منذ 1956 تقريبا. “كَود”: واش كايعني هاد القرار ديال الإعتراف بسيادة المغرب على الصحراء نهاية المشكل ديال الصحراء؟ بالطبع لا. كاين ما زال بعض دول أعضاء ديال مجلس الأمن تا هوما خاص نقنعهوم ولكن قرار ترامب نقطة جد جد إيجابية خصوصا وأن امريكا عضو دائم في مجلس الأمن . الولايات المتحدة الامريكية من اقوى الدول حاليا وايضا عضو دائم في مجلس الأمن هادا كيخلي الأعضاء الآخرين يراجعو المواقف و القرارات ديالهم ويمشيو ف الموقف العادي المتمثل فب القضية المغربية. “كَود”: مسألة عودة العلاقات الديبلوماسية بين المغرب و اسرائيل، شفنا بلاغ السياسي ديالكم كتأييدو اي خطوة في إطار العلاقات مع إسرائيل هذا كيعني قبلوكم التطبيع ؟ لا خصنا نعطيو واحد مفهوم سياسي لهادشي ما جاش من فراغ هناك تشاورات هنا وهناك وكاين بالطبع كيفما كتعرفو جالية مغربية قوية في إسرائيل جالية يهودية عبر العالم قوية دائما دعمت القضية المغربية خاص يكون هناك واحد الإعتراف لهاد المجهود ليكا اقوم به وتشبتهم بالمغرب و بسيادة المغرب، يمكن عكس بعض الجاليات اليهودية في دول اخرى . حنا عندنا علاقة تاريخية خصنا نتمسكو بهاد العلاقة و فنفس الوقت هذا لا يعني اننا كنتخلاو على القضية الفلسطينية بالطبع الشعب المغربي كيعتابرها من القضايا الأولى لي ديما دافع عليها. هذا لا يعني واحد ضد لاخور بالعكس يمكن كاع ايلا كان المغرب واجد و فاتح النقاش مع إسرائيل يمكن اكون واحد الإجتهاد من المغرب باش احل هاد القضية و يزيد ادافع على القضية الفلسطينية أمام إسرائيل. هادي فرصة جديدة لأن العالم تغير حنا مابقيناش في الستينيات العالم تغير هادي فرصة باش المغرب إلعب واحد الدور إيجابي بالنسبة القضية الفلسطينية ،العلاقة المغربية مع الجالية اليهودية لا تعني انه هناك نقف في التعاون وفي الدعم عن القضية الفلسطينية. “كَود”: البلاغ ديال الديوان الملكي كيتكلم على التنسيق التعاون في الجانب العلمي والسياحي، واش ممكن نسمعو انه غايكون تعاون حتى في الجانب السياسي وزيارات أحزاب سياسية و تبادل سياسي وثقافي؟ مانتسرعوش . المنطق لي مشا بيه البيان الأول و لا الثاني ديال جلالة الملك هو أن هادي فرصة باش اكون واحد العلاقة مع الجالية اليهودية بإسرائيل بفتح الخطوط الجوية وباش الطائرات تجي ل المغرب و كان ديما كايجيو المغرب عبر التاريخ وحنا هادشي عارفينو والكل كيعرفو..امشي غي ل وزان ولا الصويرة … وبالمنطق السياسي كنقول نربطها بالقضية الفلسطينية ايلا غاندافعو على هاد القضية غاندافعو عليها مع الأمم المتحدة و مع المعنيين بالأمر اسرائيل . ايلا كنا سادين معاهوم علاقات كيفاش غادي نتواصل مع هاد الناس؟ اليوم سياسة الكرسي الفارغ فشلات، كلنا نتذكر في التسعينيات لما قرر المغرب اخرج من الاتحاد الأفريقي واليوم فاشلة.. فاش الدول العربية كتقول هاد الدولة ماغاديش نعتارف بيها و مانهضرش معاها وهيا تزيد تقوا ودير حلفاء جدد والخاسر هو الشعب فلسطين . تبين لينا بلي الاستراتيجية البرغماتية ممكن تساعد القضية الفلسطينية. وشفت بعض الهاشتاغات فمواقع التواصل الاجتماعي فيها المغرب أولا هادو ليكادافعو على البرغماتية ديال السياسة المغربية، نعم المغرب هو الأول بالطبع تا حنا عندنا مصالح خص نقنعو شركات اجنبية باش تجي المغرب. هاد القوة ممكن تعطينا واحد الفرصة باش نزيدو ندعمو القضبة الفلسطينية . انا مطمئن عبر البلاغ الأخير ديال جلالة الملك ان القضية الفلسطينية مازالة من القضايا الأولى ديال المغرب وعند الشعب المغربي أيضا وأي مغربي سولتيه غادي يقول ليك ماغاديش نتخلا على فلسطين. وجا التصريح الأخير ديال الرئيس الفلسطيني كيأييد هاد القضية وتفهم الوضعية ديال المغرب والأمور غادة على مايرام.

رئيس لجنة الخارجية سابقا المهدي بنسعيد فحوار مع “كَود”: العلاقات الدبلوماسية بين المغرب واسرائيل في صالح قضية فسلطين..واليهود المغاربة دارو تضحيات مع قضية الصحرا

من وسط الحجر الصحي، طلق الفنان المغربي زكريا الغفولي أغنية أمازيغية بعنوان “أويدا ياوا”، ولي كتب كلماتها ولحنها حسن ديكوك. الفيديو كليب ديال الأغنية عبارة عن مقاطع تصويرية خارجية لأماكن أمازيغية في المغرب والتصوير الداخلي كان في استوديو، ومن بعد دار المونطاج. الأغنية غادي تضرب المليون في مدة 24 ساعة وشادة الطوندونس في المرتبة الثانية من بعد ماتحطات على يوتوب. “أويدا ياوا” ماشي الأغنية الأمازيغية الأولى ديال الغفولي، حيت سبق وطرح أغنية “باهرة” لي حققات أكثر من 36 مليون مشاهدة.

من الحجر الصحي.. زكريا الغفولي شاد الطوندونس بأغنية أمازيغية من كلمات حسن ديكوك –فيديو

كيفاش كيبغيو الشباب تكون مراتهم فالمستقبل؟، واش مستعدين انهم يتزوجو فتاة كيعرفو ماضيها؟، واش ماكاينش مشكل يتزوج الشاب فتاة مارسة معاه الجنس الرضائي؟، هاد الاسئلة طرحتهوم كود على مجموعة من الشباب التقتهم فالشارع وهادي كانت اجابتهم:

ملف الاسبوع – بغيتها عذراء : ها اش قالوا الشباب المغاربة على زوجة المستقبل “ميكروطروطوار”

الناخب الوطني، ياسين بامو كيتسناو هو ومراتو كنزة اللي تزوج هادي عامين، يتزاد ولدهم اللول في الأسابيع المقبلة. ونشرات كنزة، تصويرة من جلسة تصوير خاصة هي وراجلها والكلب ديالهم، كتبان فيها كرشها خارجة، وبات الفرحة على الكوبل لي كيعيش في فرنسا. ياسين كيتعتبر من بين اللاعبين المغاربة الدوليين لي قدرو يحققو نجاح لابأس بيه، واخا باقي صغير، واحترف من مدة مع فريق alnyaspor الفرنسي.

الفرحة مشتتة.. الكوايري ياسين بامو ومراتو كيتسناو ولدهم اللول

أطباء في الهند خرجو 33 بياسة من معدة شاب، فيها الماس وماكينة ديال الحسانة وطورنوفيس وزيد وزيد. الشاب لي سميتو يوغيش ثاكور، لقاو في كرشو الميكة حتى هي. بعدما دارو ليه فحص الأشعة السينية. وأخبرت الأم البالغة من العمر 30 عاما، الطاقم الطبي في MPN Khare بـ تشاتاربور في الهند: “ولدي كان أي حاجة لقاها قدامو كياكلها. لكن تخلعنا ملي شفناه كياكل حتى الحديد وداكشي الخطير”. ويعتقد الأطباء أن الرجل عندو مشكل ديال “فساد الشهية”، وهو اضطراب في الماكلة يتسبب في استهلاك المصابين لأشياء حادة. دابا دار العملية وغادي يخضع للعناية النفسية باش يتجاوز هاد المشكل.

أطباء تصدمو. لقاو 33 بياسة فيها طورنوفيس وماكينات ديال الحسانة في كرش مريض

الإدمان على التقاط الصور الذاتية “السيلفي” دفعات مسؤولين في النمسا باش يحلو معرض خاص غير بعشاق التصاور. المتحف هو فريد من نوعو فيه بزاف ديال الخلفيات وكل واحد يقدر يتصور حتى يسخف. هادشي طبعا ماشي فابور الدخلة تقريبا بواحد 150 درهم مغربية، وعند الزائرالحق يبقى لمدة 90 دقيقة فقط. واعترف المتحف أنه أول متحف مصنوع للإنستكَرام وللناس لي كيموتو على البوزات والألوان والفن.

لعشاق السيلفيات.. معرض مصنوع للانستكَرام لمحبي البوزات والتصاور

لفظ ثلاثة أشخاص أنفاسهم الأخيرة وأصيبب خمسة آخرين، صبيحة اليوم الأربعاء، نتيجة لحادثة سير مروعة بين مدينتي كلميم وطانطان. وإصطدمت شاحنة وحافلة لنقل الركاب بشكل قوي على الطريق الوطنية رقم 1 جنوب مدينة كلميم في إتجاه مدينة طانطان بالمقطع الطرقي راس أومليل، ما أسفر عن وفاة ثلاثة أشخاص في الحين وإصابة خمسة آخرين بجروح متفاوتة الخطورة، إذ يرجح أن الأحوال الجوية وسوء الطريق وعدم إحترام قانون السير، قد ساهموا في الحادثة المروعة . وانتقل عناصر الدرك الملكي والجهات المختصة لعين المكان، حيث تمت مباشرة التحقيقات الأولية ونقل القتلى الثلاثة لمستودع الاموات بالمستشفى الإقليمي لطانطان، وكذا الجرحى لمستعجلات المشفى لتمكينهم من العلاجات الضرورية.

طريق الموت. ثلاثة قتلى فكسيدة بين كلميم و طانطان

راجل في سوريا على سبة، طلق مراتو حيت مابغاتش تمسح كومونتير كتباتو لرسام في فايسبوك. القصة ومافيها أن السيدة عجباتها لوحة فنية وكتبات “لوحة زوينة بزاف. تسلم الأيادي” وجاوبها الرسام بكلمات ديال الشكر. الزوجة تشبتات بالكومونتير ديالها لأن مافيه حتى عيبو أمر عادي بزاف، لكن الراجل، مابغاش يدخل سوق راسو و مع المرض الذكوري ديال “الرجل الشرقي” طلع للسما وكبر الموضوع وحيح ووصلو في الأخير للطلاق.

راجل طلق مراتو حيت مابغاتش تمسح كومنتير فـ فايسبوك!

الحريك فشمال المغرب خلق دورة اقتصادية عند بزاااف دالناس. فمن الفنادق الرخيصة لي عمرات مزيان بشبان جايين من مدن مغربية باش يحققو حلمهم في الحريك سوا بالفلوس أو حركة مجانية مع الفانتوم حتا البحارة لي بعضهم شافو ان الحريك غادي يدخلو بيه الفلوس حسن من الحوت. دورية للبحرية الملكية بعرض سواحل طنجة شدات مؤخرا قارب صيد تقليدي خارج من مرسى العرائش وغادي بسرعة غير عادية للسواحل الإسبانية. هاذ القارب كان هاز تقريبا 6 أشخاص، رغم أن القانون فيه أن كل قارب صيد تقليدي يقدر يهز 3 بحارة صافي. البحار اعترف بعد توقيفه بتورطه في محاولة تهجير 3 أشخاص في مقابل مبالغ مالية. وأحبط الأمن والدرك مؤخرا عدد من محاولات تهجير العشرات من الحراكة عبر شواطىء نائية في اتجاه سواحل الجارة الشمالية التي تستفيد من الظروف المناخية لتنفيذ عملياتها، كما تم العثور على كميات من البنزين والقوارب والمحركات بعدد من أحياء المدينة.

رواج الحريگ. بحار فالعرائش استغل الباطو ديالو فالحريگ باش يدير لباس

علمت “كود”، أن موظف شرطة ينتمي لولاية أمن مراكش، نقل أمس الإثنين، إلى إحدى الصحات الخاصة، لتلقي العلاجات الضرورية، بعدما أصيب بجروح بليغة، أثناء مطاردته لمشتبه فيهما بتنفيذ عملية سرقة بحي الداوديات. وحسب مصادر مطلعة، فإن الضحية تلقى العلاجات الضرورية، وحالته الصحية تحسنت، مشيرة إلى أن مصالح ولاية أمن مراكش تجري حاليا أبحاث مكثقة لتوقيف المشتبه فيهما وراء الحادث، بالموازاة مع البحث الذي فتحت مصلحة حوادث السير في النازلة.

مطاردة أمنية لتوقيف جُوجْ شفارة سلات بإصابة شرطي بجروح خطيرة

حالة وفاة أخرى تسجلات فالضيعات الفلاحية الأسبانية، وهاد المرة فمنطقة خايين الأسبانية، بعد تسجيل وفاة بالعافية فاقليم ويلبا مات فيها مغربي وتصيفطات مغربية للسبيطار. الوفاة الجديدة وقعات لمغربي فضيعة ديال الزيتون لي وصل وقت جمع الغلة ديالو، حيث توفي مغربي عمرو 31 عام، فأول يوم عمل ليه، وخلال التحقيقات كتاشفات عناصر الحرس المدني أن السيد مول الضيعة كان مخدم الهالك بلا عقد عمل، لأنه أصلا ماعندو وراق. المغربي البالغ من العمر 31 سنة، مات بنوبة قلبية، ومول الضيعة لاحو فالسبيطار وخلاه تما، هادشي لي خلا السلطات تدخلات وملي كتاشفات أنه خدمو بلا وراق عتاقلاتو.

من بعد ما مات مغربي فضيعة ديال الزيتون السلطات الاسبانية شدات مول الفيرمة

الجدارمية المنتمين للقيادة الجهوية للدرك الملكي بفاس يتنفسون الصعداء بعد ظهور النتائج النهائية للتحاليل الطبية المخبرية التي أجرت عليهم طيلة اليومين الماضيين، وذلك بهدف التأكد من مدى إصابتهم بـ”كورونا” فيروس المستجد. ووفق ما كشفت عنه مصادر “كود”، فإن نتائج تلك التحاليل التي أجريت على أزيد من 300 دركي بفاس والنواحي أظهرت أنهم لا يحملون الفيروس، مؤكدة أن القيادة الجهوية للدرك بفاس كانت من بين المؤسسات السباقة لاتخاذ الإجراءات والتدابير الاحترازية التي أوصت بها السلطات المختصة. وعاشت مصالح الدرك الملكي بفاس، الأسبوع الجاري، حالة استنفار بعد إصابة دركي بالفيروس، بالإضافة إلى إصابة خمسة آخرين بمنطقة “الولجة” بإقليم تاونات، وهو ما دفع القيادة الجهوية لإجراء تحاليل طبية مخبرية على جميع العناصر الدركية المنتمية للقيادة المذكورة. وحرص القائد الجهوي للدرك الملكي منذ ظهور الوباء على تشديد المراقبة، واتخاذ إجراءات استباقية لمواجهة الوباء، من قبيل ارتداء الكمامات الطبية واحترام مسافة الآمان وغسل اليدين باستمرار، بالإضافة إلى تعقيم مختلف المرافق بشكل مستمر.

خاص. اكثر من 300 تحليلة تدارت على الجدارمية اللّي تابعين للقيادة الجهوية للدرك بفاس و”كود” جابت النتائج

من بعد سنوات دازت ديال الانتظار والترقب والتأخير للنهوض بالمشاريع التراثية، ومن بعد ما مجموعة من المآثر التاريخية فكازا تهملات وتهمشات، دابا مجلس مدينة كازا مع وزارة الثقافة قررو باش ياهلو هذ التراث المادي ديال المدينة. وحسب موقع “تيل كيل بالفرنسية”، مجلس المدينة صوت، فالجلسة ديالو العادية لنهار 23 يوليوز، على اتفاقية كتتعلق بحماية وإعادة تأهيل تراث المدينة، ممولة من طرف وزارة الثقافة بميزانية 50 مليون درهم، 15 لميون منها فقط لإنجاز الاعمال الداخلية. وهذ الاتفاقية، الموقع من طرف ولاية كازا و SDL Casa Patrimoine، بشراكة مع وزارة الداخلية والثقافة، غتعمل على ترميم وتأهيل ثلاثة ديال المواقع الأثرية: كاتدرائية Sacré-Coeur السابقة وكذلك المواقع الأثرية توماس 1 وحديقة سيدي عبد الرحمن.

بعدما تهمل وتبهدل سنوات.. مجلس كازا خصص 50 مليون درهم لإعادة تأهيل تراث المدينة

ختاروا نشطاء مغاربة على مواقع التواصل الاجتماعي يضحكو شوية ويطنزو من بعدما اقترب فيروس “كورونا” للمغرب. “فيسبوك” ولا عامر بالبيبليكاسيونات الساخرة على الفيروس، خصوصا بعدما تسجلات إصابة بيه فالجزائر، وعاد إصابات فإسبانيا، وفرانسا اللي ماتو فيها جوج، بلا ما نهضرو على إيطاليا اللي تجاوزو فيها عدد المصابين 370 واحد، وماتوا فيها لحد الآن 12. الفيروس قرب للمغرب واحد الفيسبوكية سخرات من هذ الوضع، وقالت فتدوينة ليها رافقاتها برسم لخريطة إقليمية اللي كتبين عدد الإصابات بالفيروس فكل دولة مجاورة للمغرب بللي: “بقات غا موريتانيا ونقولو “نحن محاصرون يا جورج..” ما العمل؟”. ناشط آخر علق بدورو على اقتراب الفيروس من المغرب، وتساءل بسخرية واضحة، فتدوينة ليه: “واش عندنا خطة لمواجهة الوباء المحتمل والرهان منصب على الثوم والحرمل؟” وفنفس السياق، ناس بزاف مشاو فهذ الاتجاه، مجموعة منهم اقترحو علاجات بديلة للقضاء على “كورونا”، وأكدوا بللي المغاربة ما غايغلبهمش الفيروس وهوما كيتوفرو على “البوماضة الصفرا” اللي كتعالج كلشي. دوا كيقضي على كورونا فيسبوكي آخر كيشوف بللي الفيروس عمرو يدخل للمغرب لأنه محصن مزيان، وبالتالي قدم نصيحة للجيران اللي جاهوم المرض فتدوينة ليه مرفوقة بصورة للبوماضة الصفرة عملاقة فوسط الساحة الكاتدرائية فمدينة ميلان الإيطاليةد كيقول فيها: “الناس ديال الطاليان والجزائر الحل أمامكم فماذا تنتظرون؟” من جهتو قال فيسبوكي آخر، فتدوينة ليه، بللي العشبة الكتامية كتقضي على كورونا، وقال للمتابعين ديالو: “اللي بغا الفيزا لكتامة عن طريق فاس أنا السبونسور ديالو”. وفتدوينة خرى ديالو حط تصويرة ديال الشريحة مرقدة، وكتب عليها تدوينة كتقول: “هذا الدواء الفعال لفيروس “كورونا”. المكونات: شريحة ممتازة، زيت زيتون ديال هذ العام، زريعة كتامية من بني حمد، زعفران حر شعرا”. واحد البودكاستر حتى هو علق بدورو، وبالنسبة ليه هذ الفيروس كي والو، حيت المغرب عندو دوا خطير يصلاح لكل دواء، واللي هو الحبة السوداء، وكيقول: “أصلا عندنا الحبة السودا ماعندنا مناش نخافو.. كنفكر نشد بيها جائزة نوبل للطب”. الحروز والحجابات.. دقة بطلة وماشي غير هذشي، “الفيسبوكيون” دارو حتى حرز باش يقضي على “كورونا”، ومن بينهم ناشط معروف بالسخرية ديالو من الرقاة الشرعيين. هذ خونا عرض الحرز للبيع، ورفق صورتو بتدوينة كيقول فيها: “تعلن الرابطة الوطنية للرقاة الشرعيين والحجامة عن اكتشافها للتركيبة المضادة لكرونا… حرز واحد ب180 درهم، علبة 10 حروز ب1200 درهم…” فيسبوكي آخر بدورو تكلم، فتدوينة ليه، على شي فقيه كيدير حجابات ضد كورونة غير ب100 درهم فتينغير.

مغاربة اختارو يواجهو الفيروس بالساركازم والضحك. البوماضة الصفرا والحجابات والحبة السودة.. فيسبوكيون اكتشفوا أخيرا دوا “كورونا”

صادق المجلس الحكومي، اليوم الخميس، على مقترحات التعيين في مناصب عليا، طبقا لأحكام الفصل 92 من الدستور، حيث تم تعيين موحى توريرة، عميدا لكلية العلوم والتقنيات، بجامعة القاضي عياض بمراكش – وزارة التربية الوطنية والتكوين المهني والتعليم العالي والبحث العلمي – قطاع التعليم العالي والبحث العلمي. – الزهرة الرامي، عميدا للكلية المتعددة التخصصات بآسفي، بجامعة القاضي عياض بمراكش – وزارة التربية الوطنية والتكوين المهني والتعليم العالي والبحث العلمي – قطاع التعليم العالي والبحث العلمي. – خالد القلعي، مديرا للمدرسة العليا للتكنولوجيا بالصويرة، بجامعة القاضي عياض بمراكش – وزارة التربية الوطنية والتكوين المهني والتعليم العالي والبحث العلمي – قطاع التعليم العالي والبحث العلمي.

ها شكون اطلع ليهوم الجُوكْ هاد السيمانة ف المناصب العليا وكولهوم ف التعليم العالي

قدم أقبايو الحسين، رئيس جمعية الكرامة للدفاع عن حقوق الإنسان بتطوان، معطيات جديدة لـ”كود” حول حادث مصرع الشابة حياة، التي كانت تنوي الهجرة بطريقة غير شرعية في اتجاه الجارة الإسبانية، بعدما تعرضت لطلقة نارية من قبل البحرية الملكية. وقال الحقوقي أقبايو، في تصريحات لـ”كود”، أن القارب المطاطي الذي كانت على مثنه الضحية كان يقل 22 شخصا، من بينهم شخصان يحملان الجنسية الإسبانية، وأحدهم يتلقى حاليا العلاجات الضرورية ببلاده، بعدما أصيب بطلقة نارية على مستوى الصدر. وكشف المتحدث لـ”كود”، قائلاً: “هاد الزورق كان خارج من سبتة المحتلة وشافتو عناصر البحرية الملكية بعدما دخل عن طريق الخطأ بالمياه المغربية وطلقات عيارات نارية بغية توقيفه قبل أن تصيب واحد الرصاصة الشابة حياة وماتت والحراكة المغاربة تقريبا كولهم مثقفين ويحملون شواهد عليا”. وزاد: “الحادث يعتبر رسالة لكل المسؤولين المغاربة من أجل وضع حد لهذه الحالة التي تعيشها البلاد والسؤال دبا هو علاش لم يتم اطلاق رصاصة عبر مدة زمنية طويلة في البحر الأببض المتوسط بين مليلية إلى مولاي بوسلهام في ما يتعلق بالاتجار في المخدرات، علما أن هاد عملية الحريك لا زالت قائمة إلى حد الآن”. وكشف رئيس الجميعة الحقوقية المذكورة عن تفاصيل مثيرة بخصوص الوضعية ديال لحريك، وأفاد أن “التسعيرة ارتفعت من 5 ألف درهم إلى 45 ألف درهم وكاين لوبي كبير كيخدم بشكل دقيق والقارب اللّي كان هاز الشابة حياة طلقو عليه الرصاص حقاش خارج من التراب الإسباني المستعمر لسبتة وكان مخلص من الناس اللي غادي يحركو وممخلصش من قبل المسؤولين على حراسة السواحل المغربية”.

رئيس جمعية حقوقية لـ”كود”: كاين مافيا ديال تهريب البشر وها علاش تيراو بالقرطاس على الراحلة حياة والحرّاكة كولهوم مثقفين

اعلنت الاكاديمية ديال التعليم لجهة الرباط القنيطرة ان مديرها محمد اضرضور غادي يدير لايف على الصفحة د الفايسبوك ديال الاكاديمية باش يدافع و يشرح نظام التعاقد اللي بزاف من الاساتدة رافضينو. المثير هو ان هذه اول مرة مسؤول يلجأ للتواصل عبر اللايف ، هي بادرة مزيانة باش الادارة المغربية تخرج من القوقعة القديمة و تواكل التطور اللي كاين و لاباس غير ملي دارو صفحات ف الفايسبوك ولكن كيفاش غادي تتعامل مع التعليقات مثلا ؟ و الا كان فيها سب و شتم؟و ثانيا باش غادي نعرفوها صفحة رسمية ، راه بامكان اي واحد يدير صفحة و يسميها كما بغا؟ هذا مع العلم ان حتى صفحة الوزارة ف براسها غير موثقة من طرف الفايسبوك بالعلامة الزرقاء.. بمعنى خص تتحط شوية د الضوابط من طرف الوزارة عاد يمكن رسميا استعمال هاد التقنيات من طرف المسؤولين قبل ما توقع الفضايح. بالاضافة الى ان مسألة تتدار الصفحات الفايسبوكية او تويتر او مواقع الكترونية لكل مديرية او وزارة مزال ما تتدار فيها شي قرار رسمي وبقات غير مرتبطة بمزاجية المسؤول، شي عندو و شي ماعندو ..

سابقة ف الادارة المغربية: مدير كبير بغا يدير اللايف ف الفايسبوك

قال قيادي من حزب العدالة والتنمية في تصريح ل”كود” ان ما قام به فريق الحزب في مجلس المستشارين بعد امتناعه عن التصويت على المادة 9 من قانون المالية “تخربيق وغادي يدخل الحزب فتشويش ما محتاجهمش وكيسيء لصورتنا”. المصدر اكد ل”كود” ان فريق “الاحرار” بخصوص هاد الموقف “عندو الحق يدير هاداك البيان ينتاقد فيه “دوبل لونگاج”. المصدر قال ل”كود” راهم دارونا فمشكل كبير. كيفاش فريق الحزب فمجلس النواب كيدير تعديلات وكيصوت وكيجي فريقنا فمجلس المستشارين وكيدير “اللا موقف” ما عارض ما وافق. المصدر اكد ل”كود” انه في مجلس النواب كان اعضاء الفريق على اتصال مع قيادة الحزب ودارت اللي قالها ليهم. وفق مصدر اخر ل”كود” فان الثلاثي الشيخي وحامي الدين والعبادي هما اللي مارسو ضغط كبير باش يمتانعو. المصدر قال ل”كود” ان هادو التاقطو المشاداة اللي كانت فالمجلس الحكومي بين مصطفى الرميد وزير الدولة المكلف بالمجتمع المدني وحقوق الانسان وبين وزير الداخلية عبد الوافي لفتيت بخصوص هاد المادة وناضو دارو مداخلات قوية ضد قانون المالية. غير هو اثناء المناقشة مع وزير المالية والاقتصاد محمد بنشعبون السبت اللي فات ما دخلوش ما ناقشوش وهاد الشي علاش الامتناع عن التصويت.

قيادي فالبي جي دي لـ”كود”: اللي دارو فريقنا ف”المستشارين” تخربيقة كتسيء لينا والاحرار عندهم الحق

علنات فاتي جمالي، اليوم الأربعاء، شفاءها من فيروس كورونا المستجد بشكل تام. جمالي، اللي كانت تقاست بالفيروس هذي سيمانة، نشرات فسطوريات فأنستكَرام صورة ديال التحليلة اللي دارت مؤخرا، واللي خرجات نتيجتها سلبية، وهذا كيعني أنها برات من “كوفيد 19”. وقالت جمالي “بغيت نطمن أصدقائي والمتتبعين ديالي أنه ولله الحمد تشافيت من كورونا، وكنشكر كل واحد دعا معيا وكل واحد اتصل بيا ولا بعثلي رسائل دعاء ودعم نفسي.. شكرا ليكم بزاف”. وزادت، وهي كتشكر الطبيب ديالها اللي قالت أنه نقذ ليها حياتها: “كنبغي نشكر الدكتور لي تبع حالتي يوم على يوم ودعمني نفسيا وباقي حتى هد اللحظة، كنشكر بزاف حيث عتقني من الموت فاللحظة لي كنت غادي ناخد الدواء بالغلط لي كان غدي ينهي حياتي حيت مكيتوالمش مع الفيروس… شكرا شكرا شكرا”.

فاتي جمالي تشافات من كورونا: كنشكر الطبيب ديالي اللي نقذني من الموت وكَاع اللي دعاو معايا

الشطاحة مريم دبايش المشهورة بمايا غابرة هاد الأيام وخدامة هي وختها زينب باش يديرو جمعية نسائية لي تدوي بلسان كَاع العيالات المحكَورات لي كيعانيو في صمت. وحطات مايا اللوگو ديال الجمعية لي ختارتو يكون في الموف وفيه رمز الفينيق (الطاءر لي كينوض من الرماد)، وقالت أن الخدمة غادة بشوية بشوية. وكتبات مايا “نتي ماشي بوحدك..أنا معاك. أي وحدة مظلومة و حياتها ولات جحيم بسباب ذكر (باش منكتبش راجل لان الراجل ديال بصح مكيتعداش و مكيعذبش معاه بنت الناس) غتقدر تعاود حياتها من جديد بكرامة و كفاءة مهنية ….. تسناو الجديد قريبا”.

الشطاحة مايا غادي دير جمعية نسائية هي وختها.. غايحاولو يصوفيو العيالات المحگورات ولي كيعانيو فصمت

علمت “كود” انه تم العثور قبل قليل على قنابل فبركان. ووفق مصدر “كود” فهاد الشي لقاوه فبلاصة اسمها سيدي سليمان طريق زكزل فهاد المدينة الشرقية. دابا كلشي كاين فهاد البلاصة. ها الاجهزة العسكرية ها الاجهزة الامنية. باختصار كاع اللي عندو علاقة بالسلاح. خدمتهم دابا اش هاد النوع من القنابل واش جديدة ولا قديمة وشكون جابها تماك وعلاش. كان الابحاث الميدانية والامور التقنية خدامين عليها.

عاجل. لقاو لقنابل فبركان

الفاشيونيستا زينب حفيدة الممثلة مليكة العماري اللي عندها شهرة كبيرة في المغرب والخارج نشرات فيديو جديد بينات فيه الطرق اللي ممكن البنات يستغلو فيها الشال ويرجعوه قطعة يتفركسو بيها. في فيديو مدة ديالو 30 ثانية ورات زينب 5 طرق اللي ممكن نقادو بيها الشال ونبانو سيكسي ومفركسات وغادين مع لاموض. الفيديو شافوه في 14 ساعة أكثر من 34 ألف شخص، و اللي عبرو على الإعجاب ديالهم وصل لـ1500 واحد. زينب مستقرة حاليا في اسبانيا من بعد سنوات دوزاتها في فرانسا، وكتجي المغرب مرة مرة ملي كيكون عندها شي غرض عائلي ولا سياحة. https://www.instagram.com/reel/CNDf9R2qox4/?igshid=1sggzh4oltowh

الفاشيونيستا زينب حفيدة الممثلة مليكة العماري دارت لبيسات سيكسي غير بالشال – فيديو

أعلن وزير الدولة المكلف بحقوق الإنسان، مصطفى الرميد، اليوم الأربعاء، أنه “غادي يستأنف الأنشطة ديالو داخل المجلس الحكومي”، بعدما كان هاد الأخير مقاطع المجالس الحكومية احتجاجا على الحجوي الأمين العام ديال الحكومة بسبب رفضه نشر الخطة الوطنية ديال حقوق الإنسان بالجريدة الرسمية. وأفاد الوزير الرميد اللي كان كيهضرفواحد اللقاء بكلية العلوم القانون والاقتصادية فكازا، أن الملك محمد السادس تدخل شخصيا فهاد الموضوع، وأنه أبلغ أن الخطة الوطنية ديال حقوق الإنسان غادي يتم النشر ديالها فالجريدة الرسمية.

الرميد: غادي نرجع للأنشطة ديال المجلس الحكومي والفضل كيرجع للملك اللّي تدخل شخصيا

السعودية سمحات بأداء العمرة بشكل تدريجي ابتداء من 4 أكتوبر بالنسبة للي ساكنيت فالنفوذ الترابي دالسعودية، ومن مور شهر بالنسبة للأجانب والزوار، وهذشي من بعدما كانت حابساها من مارس اللي فات بسبب كورونا. وحسب وكالة الأنباء السعودية “واس”، غادي يتم أداء العمرة من طرف المواطنين والمقيمين بنسبة 30 فالمية من الطاقة الاستعابية دالحرمين الشريفين، مع مراعاة الإجراءات الاحترازية، (6 آلاف معتمر فالنهار). وف18 أكتوبر غيسمح ليهم أداءها بنسبة 75 فالمية، وعاد فالمرحلة الثالثة فنونبر غيسمحو لكلشي بأداء العمرة مع مراعاة الإجراءات الوقائية (مقيمين وأجانب)، وفالمرحلة الرابعة إلى قلالو مخاطر كورونا عاد غتقرر السعودية برفع الطاقة الاستعابية ل100 فالمية. وبالنسبة للأجانب، فغيمكن يديرو العمرة غير المواطنين اللي جاو من دول قررات وزارة الصحة أن تأثير كورونا فيها منخفض، وماكاينش فيها مخاطر صحية. وكان سبق للسعودية نظمات الحج هذ العام فظروف استثنائية، بحيث شاركو فيه غير السعوديين والمقيمين، ووصل عددهم ل10 فرد فقط.

بعدما كانت منعاتها فخطرة. السعودية رجعات العمرة ولكن بشروط وفظروف استثنائية بسباب كورونا

بعد إعلان اللجنة التنفيذية لحزب الاستقلال عن ترشح عبد الصمد قيوح لرئاسة مجلس المستشارين، أكدت قيادات استقلالية، لـ”كود”، أن اللجنة التنفيذية ديال الحزب غادي دير يوم الأربعاء المقبل خلوة بدراسة السيناريوهات المحتملة للإطاحة بحكيم بنشماش من كرسي الغرفة الثانية. وحسب المصادر نفسها، لـ”كود”، فإن قيادة حزب الاستقلال معولة بزايد على الأصوات ديال العدالة والتنمية للإطاحة بحكيم بنشماش. هادشي بطبيعة الحال يلا مقدماتش الأغلبية شي واحد كيمثلها فهاد الانتخابات اللّي بقات ليها اسابيع عقب انتهاء منتصف الولاية التشريعية ديال المجلس. واستبعد مصدر من داخل فريق “البي جي دي” أن يقدم الحزب دعما لعبد الصمد قيوح المرشح ديال الاستقلال، سيما أن حزب الميزان كان قد أعلن إنهاء المساندة النقذية للحكومة، والدخول إلى المعارضة. ويحظى القيادي الاستقلالي عبد الصمد قيوح اللّي داير عملية جراحية قبل أيام على الكتف ديالو بفرنسا بدعم كبير من قادة الاستقلال. المهم دبا كاين بزاف ديال السيناريوهات المحتملة بعد تعبير الاستقلال عن تقديم مرشح باسمه فالانتخابات ديال رئيس الغرفة الثانية. وكانت “كود” قد انفردت بنشر إسم مرشح الاستقلال على رأس الغرفة الثانية واللّي غادي تعلنو فبلاغ رسمي بعد الخلوة اللي غادي دير القيادة ديال الحزب انهار الاربعاء. و”كود” غادي ترجع للموضوع بتفاصيل أكثر.

خاص.. الاستقلال معوّل على الأصوات ديال البي جي دي للإطاحة ببنشماش من رئاسة مجلس المستشارين وها شنو كتوجد القيادة ديال الميزان

علمت “كود”، أن المصلحة الولائية للشرطة القضائية بأكادير وضعت، امس السبت، عنصرا من القوات المساعدة، رهن تدابير الحراسة النظرية، بتعليمات من النيابة العامة بمحكمة الاستئناف بأكادير. وجرى اعتقال المخزني بسبب تورطه في جريمة قتل مخمور، قصد منزله صباح أمس السبت وعطاها للغوث قدام الدار “خرجو ليا صاحبتي”، يقصد شقيقة الجاني، اللي تعصب وخرج ليه للزنقة وصفاها بجنوية خشاها ليه في قلبو..

“خرجو ليا صاحبتي” طيحات روح وصيفطات مخزني للحبس

تطور جديد هضرات عليه الصحافة الدنماركية وهو ظهور صور الرؤوس المقطوعة ديال السائحتين ف بوستات فايسبوك نشروها ناس من اليمين المتطرف و ايضا من داعش ف صفحاتهم الخاصة و ايضا ف صفحات عائلة الضحيتين. وتساءلت الصحافة الدنماركية كيفاش وصلات هاد الصور للانترنيت ..واش تسربات عبر الصور اللي التقطوها المحققين و الشرطة المغربية؟ ولا الارهابيين اللي صوروها بعد تنفيذ جريمتهم؟ وكانت الصور المسربة الجديدة تنشرات مع الصور القديمة للضحيتين كمقارنة مع بوست فيه خطاب يميني ضد المغاربة في فايسبوك ام لويزا. للاشارة ام الضحية لويزا تشكات من ان العديد من البروفيلات المغربية كتصيفط ليها الفيديو في حين قالت المخابرات الدنماركية انها فتحات تحقيق ف هاد الشأن.

تسريب صور جديدة لعملية الحوز الارهابية و المخابرات الدنماركية فتحات تحقيق

“كود” عاينات تواجد مجموعة من الكيران قدام محطة ولاد زيان فهذ الثلاث أيام بعد قرار وزارة الخارجية بمنع التنقل من وإلى 8 مدن، ومنها على وجه الخصوص كازا. الكَريسونات كيبرحو بالعلالي على البلايص، والناس جايبة شوانطها كتقلب فين تسلك بلا ماتتشطر على ثمن التذكرة المضوبل والمتريبل كَاع، الكران قلال لكن المركوب موجود يديك لأي بلاصة بغيتي، غير عول فأحسن الأحوال تمشي مزاحم ولا واقف. فاتي، 28 عام، ساكنة فكازا وغاديا عند العائلة تدوز معاهم العيد فطانطان، قررات تركب ليوم لا تمشي تتزير القاضية فاش يقرب نهار الذبيحة: “أنا مولفة نركب فلقدام، لكن أنا مبروكة منين لقيت بلاصة اللور، الكار اللي راكبة فيه مطرطق بزاف.. كاين جوج اللي كَالسين فبلاصة واحد وكاين اللي كَالس فالأرض..” وكيفاش قضية الزحام والاكتظاظ وكورونا كاينة.. كتجاوب فاتي “هذو كَاع مضاربين حساب يمرضو الناس ولا يموتو.. المهم يزيدو علينا فالمركوب.. ولكن الله يحسن العوان حتى هوما مقصحين…” غزلان، 32 عام، هي اللي عبرات، بلا ماتجبد عليها نحل وتمشي لولاد زيان، مشات لوكالة مستقلة دالكيران فكازا تركب على راحتها بعيدا عن الانظار، كتقول “أنا غادة لآسفي.. وبصراحة ماعنديش الرخصة، لكن درت هذ المغامرة حيت سمعت أنهم مكايحكروش بزاف فالطريق، وانا كَالسة بوحدي وخاصني ضروري نرجع عند الواليدين”. وكانت إدارة ولاد زيان قررات تسد المحطة بعد قرار وزارة الداخلية، وهذشي اللي دارت محطات طرقية خرى فالمدن الثمانية. وواخا مجموعة من وكالات الكيران باقة خدامة، الاغلبية مابقاوش يديو الناس، ومنهم شركة “ساتيام” اللي حبسات السفر من وإلى المدن الثمانية، وسدات وكالاتها فيهم.

واقيلا إلغاء التنقل بين 8 مدن غا هضرة.. مسافرين لـ”كود”: الكيران كيركبو فالناس قدام محطة ولاد زيان وشي وكالات النقل خدامين عادي

الملك والرئيس الفرنسي يدشنان بطنجة القطار فائق السرعة “البراق” الرابط بين طنجة والدار البيضاء، مشروع غير مسبوق، بالمغرب العربي وبمجموع القارة الإفريقية، كلف إنجازه تعبئة استثمارات تناهز 22,9 مليار درهم. وفهاد الاثناء القطار متوجه برئيسي البلدين الى محطة الرباط اكدال فين غادي يتم تدشين محطة قطار جديدة.

محمد السادس و ماكرون دشنو تيجيفي البراق – صور

كشفت مصادر مطلعة ل”كود”، وجود تذاكر مزورة فكلاسبكو الوداد الرياضي والجيش الملكي اليوم الثلاثاء بملعب مركب محمد الخامس في الدار البيضاء. المنظمون عاقوا بزاف ديال “لي بيي” مزورين قبل الماتش، مطروحة فالسوق السوداء، والبعض الآخر تباعت في شبابيك. العديد من الجماهير اكتشفت هاد التذاكر قبل ما دخل التيران، الشي لي خلاها تعبر على الغضب ديالها. دابا شكون لي مسؤول على التزوير ديال التذاكر، واش إدارة الوداد البيضاوي، ولا الشركة لي مكلفة بالتذاكر والتنظيم. الجمهور عبر عن الغضب ديالو، خصوصا لي شرا هاد التذاكر، حشومة يتزورو التذاكر فماتش ديال كأس العرش، كما أن الثمن المحدد ما غاليش وفالمتناول. خاص مسؤولي الوداد يفتحوا تحقيق في الجهة المسؤولة عن تزوير التذاكر، باش يضربو بقوة على المتلاعبين بسمعة فريق الأمة والكرة المغربية.

تذاكر مزورة فكلاسيكو الوداد والجيش.. شكون المسؤول

بين مولانگو، لاعب الرجاء البيضاوي رجع لعائلته بالكونغو، بعدما استغل توقف البطولة بسبب انتشار فيروس كورونا المستجد. مولانگو مشى للكونگو باش يتلاقى من جديد أسرته بعدما فارقها منذ أزمته مع تي بي مازيمبي اللي تفجرات، بعد توقيعه للرجاء البيضاوي. المهاجم الرجاوي مولانگو نشر صورة مع اسرته على صفحته الرسمية على موقع التواصل الاجتماعي “فايسبوك”، الشيء اللي خلا الحمهور الرجاوي يتفاعل معاها بزاف، خصوصا أن اللاعب مولانگو يعد من بين أفضل اللاعبين في الرجاء والبطولة الوطنية. وحتى فابريس نگونا ارجع لبلادو بعد توقف البطولة بسباب كورونا.

كورونا رجع مولانگو لعائلتو بالكونگو

ندى حاسي المعروفة ب”كيم كاردشيان الخميسات” طلعات عنصرية، وكون غير بقات سادة فمها أحسن ليها. البارح مالقات مايدار ناضت دوات على الكوميدي باسو، وهي توصفو بوجه الغوريلا. السيدة كعات حيت باسو كتب تدوينة في الستوري على صفحتو كيدوي فيها على بنادم لي عندو مليون متابع ومكيدير والو في الحياة، هي اعتبرات الهضرة عليها وناضت كتسب. وقالت ليه في بوسط عنصري: “سير للحمام حك عظامك مزياااان تولي بيض وتجيب مليون”. بنت الخميسات مقادراش على الصداع، ناضو ليها الفنانات اللي تضامنو مع باسو، وحتى الكَروبات فمواقع التواصل الاجتماعي، حيت ماقبلوش الكلام لي قالت عليه، وناضت حرب ديال السينيال على الكونط ديالها. حاسي خافت الكونط يطير، وهي تحيدو بمرة، منها تبعد من الصداع ومنها تحافظ عليه.

لي ماقادرش على العرا مايتلاحش ليه. ندى حاسي طلعات عنصرية ووصفات باسو ب”وجه الغوريلا”.. ومقداتش على صداع وهي تهرب – صور

وحيد خاليلوزيتش، مدرب المنتخب المغربي، تكلم فالندوة الصحافية على بزاف ديال الحوايج منها ضرورة الالتزام بقواعد المنتخب والانضباط باش يتحقق المبتغى. وأكد كذلك أن باب المنتخب الوطني مفتوحا أمام جميع اللاعبين محليين ومحترفين وأنه ما غاديش يقصي حتا واحد. البوسني خاليلوزيتش وضع الخطوط العريضة للخدمة ديالو مع المنتخب وهو الانضباط والعمل والمثابرة باش يحصل على منتخب قوي، وقال “لي كان كينقص المنتخب في كاسي العالم بروسيا وإفريقبا بمصر هي الفعالية الهجومية. لعابة ضيعوا فرصا سهلة. انا شفت الماتشات ديال المغرب وعرفت الخلل، خاص رأس الحربة يماركي البيوت اكثر من المهاجمين الٱخرين، وخاص الخدمة كذلك على الكونديسيون فيزيك”. وبان بلي المدرب خاليلوزيتش غادي يدير ثورة على الشيشا، لحقاش طلب من المساعدين ديالو باش يتكلموا مع اللاعبين في هاد الأمر، وأكد المدرب البوسني “خاص لعابة يبتعدوا على الحوايح لي غادي تؤثر عليهم، بحال الشيسا لي هي مضرة بصحتهم، وذلك ممنوع السهر إلى وقت متأخر، هادشي مرفوض عندي”. وبخصوص الألعاب الالكتروني لي كيلعبوها لعابة، أكد خاليلوزيتش أنه لا يمكنه منعهم من ذلك، لأنه ما شي بوليسي، هناك الشيشا لي خاص نتباهو ليها بزاف”. وعبر خاليلوزيتش عن قلقه بعدما تعرض 5 لاعبين بإصابات عضلية ومشاو بحالهم باش يواصلوا العلاج مع فراقيهم. وقال سقف الطموحات لي حددتها مع رئيس الجامعة عالي بزاف، لهذا لا ينبغي التهاون ولعابة خاصهم يفرضوا مكانتهم مع فراقيهم قبل يجيوا المنتخب وانا ما غاديش نرغب حتى واحد باش يلعب معانا.

خاليلوزيتش: الشيشة مرفوضة عندي والسهير ممنوع وانا ما شي بوليسي

عمر المزين – مكتب الرباط// تعرف محطة القطار ديال “كازا بور” غليان غير مسبوق منذ مساء اليوم الخميس. وحسب شهود عيان ل”كود”، فإن عشران المسافرين نزلو للسكة ديال تران للاحتجاج. وحسب مصادر من عين المكان، فإن بزاف ديال المسافرين مخلاوش ترانات تتحرك من السكة حقاش المكتب الوطني ديال ترانات خرج عليهوم بالروطارات بدون مبرر حق. عناصر الشرطة تدخلت قبل قليل من اجل احتواء الوضع. وفتحات حوار مع المحتجين واقنعتهم باش يخليو ترانات تمشي. بينما ظل مسؤولو إدارة لخليع كيشوفو وصافي بحال ديما.

عاجل.. شاعلة ف”كازا بور”.. عشرات المسافرين نزلو للسكة ومخلاوش ترانات تمشي احتجاجا على الروطار (+صور)

قال الناطق الرسمي باسم الحكومة، مصطفى الخلفي، اليوم الخميس، إن “قرار المجلس الأمن الأخير قطع الطريق بشكل واضح على خصوم الوحدة الترابية. واضاف خلال ندوة صحفية اليوم الخميس: “الحديث عن مناطق محررة وإرساء دولة فيها انتهى”. وأضاف الخلفي، قائلاً: “قرار مجلس الأمن قرار واض ودبا لي عندو مشكلة الآن مع الأمم المتحدة ويتحداها عليه أن يكون خائفا حيتاش دبا الآن بعد 6 غادي يكون نقاش ومجلس الامن دعا لمجموعة من الأمور لي منصفة لبلدنا ومن بينها قضية الاحصاء”. وزاد الخلفي: “لأول مرة مجلس الأمن على المستوى السياسي كيقول هاد الكلمات “حل واقعي دائم عملي سياسي”

لحكومة: مجلس الأمن لأول مرة قال هاد الكلمات وقضية مناطق محررة وإرساء دولة فيها “انتهى” ولي عندو مشكل مع الأمم المتحدة خاصو يكون خايف

مع جوايه الجوج دالعشية، لبارح السبت 20 فبراير، البوليس والقوات المساعدة طوقو ساحة ماريشال/ الأمم المتحدة، باش مايتجمعوش فيها المحتجين، اللي كانو عوالين يخلدو فيها الذكرى ال10 د20 فبراير عن طريق وقفة احتجاجية. الظروف دالوبائية اللي كتعرفها البلاد ماشي غير تسببات في منع الوقفة، بل حتى المشاركين فيها كانو بأعداد قليلة، وماتجاوزش عددهم 200 شخص، جاو من اوساط يسارية، فيحين عناصر القوات العمومية ورجال الأمن كانو منهم بزاف، لدرجة غطاو الشكل الاحتجاجي اللي داروه النشطاء قريب لمحطة الطوبيسات. التفاصيل بالصوت والصورة فالفيديو:

بالفيديو والتصاور.. ها كيفاش طوقو البوليس والقوات المساعدة ساحة ماريشال نهار ذكرى 20 فبراير

اخنوش فلقاء حزبو بالمحمدية اللي حضرو 4000 واحد، دعا اهضاء حزبو فالمحمدية للخدمة أولا، ويميكو على رئيس الحكومة اللي برلماني من المحمدية. اخنوش رد على ايت منا اللي انتقد العثماني وقاليه ” خدمو باش تعالجو المشاكل، اما العثماني راه صاحبنا وكنخدمو معاه مزيان “. اخنوش اللي عارف مشاكل الأحرار مع العدالة و التنمية فالمحمدية، قال بأن الخدمة هي اللي غتوصل الأحرار للمكان اللي كيستحق فالمحمدية، وماشي هاد الصراعات، على الرغم من أن حزبو حاول يفوز بالانتخابات الجزئية الماضية فالمدينة.

بالفيديو. اخنوش رد على ايت منا وحامى على رئيس الحكومة: تكايسو عليه راه صاحبنا

من بعد لطيفة رأفت وبزاف ديال الفنانين الاخيرن، خرج سعيد الصنهاجي، حتى هو باش يعلق على الدعم ديال وزارة الثقافة لي استافدو منو بعض الفنانين في المغرب، وقال في فيديو على يوتوب: “الدعم ما عندي ما ندير بيه والا قلت ليكم بغيتو غادي نكون كنكذب عليكم، 40 عام وأنا خدام، ومسافر من بلاد لبلاد من أجل الأغنية المغربية الشعبية وكنفرح الناس وهادشي باش عايش”. وقال الصنهاجي في الفيديو لي بكا فيه گاع: “كنهضر بحال لي هضرات الفنانة الكبيرة لطيفة رأفت، غادي نهضر على الموسيقيين لي كيموتو في المغرب، عطاو للفن، وكيموتو، دخلو شوفو الأسماء لمن تعطا الدعم، لأنه الدعم تعطا للي لباس عليه وعندو الفلوس والفقير ليه الله، ما عندو باش يوكل ولادو”. الصنهاجي قال أن أغانيه من 1999 وباقة كتتغنى في العراسات وكيطلبوها الناس في الحفلات، ورغم هادشي هو ماشي بحاجة لهاد الدعم، ولكن بغا يهضر على الفئة لي ما تقدرش تهضر على راسها.

الصنهاجي قلبها بكا: ما بغيتش الدعم ولكن عاونوا الموسيقيين راهم كيموتو بالجوع –فيديو

كتبت القيادية في البيجيدي أمينة ماء العينين تدوينة معلقة على ماحدث في الرباط من منع وقفة للاساتدة المتعاقدين، وقالت فيها : الاساتذة مارسوا حقا مشروعا في التظاهر و الاحتجاج السلمي و انها ستمارس واجبها في مساءلة الحكومة و بقات كتمنعني على الداخلية انها تخرق القانون. وقالت أنه لا وجود لدولة ديمقراطية بدون الاعتراف بحق الاحتجاج. قبل كتبات حنان رحاب برلمانية الاتحاد الاشتراكي ومعاها اتحاديين اخرين مدافعين على مسيرة زمن الحايجة. اييه وخرجو العين أولا، خصنا نعرفو أن الدولة جهاز ومؤسسات عصرية تحتكر العنف وتسميه عنف مشروع، هذا نقاش فلسفي قديم، كيفاش بغيتي الدولة تنفذ القانون دون عنف سواء جسدي أو رمزي؟ اذا تطعن في هذا الحق فانت اصلا بلا مانكملو معك النقاش، غادي تولي محسوب على الاناركية الي هي براسها لا تنفي ضرورة العنف المشروع.. حق الاحتجاج كاين ومكفول في كل الدولة ولكن ليس مطلقا، فيه ضوابط وهادشي في كل دول العالم، خص إخبار السلطات المحلية بمكان وزمان ومنظم الوقفة، و الا كنت مسيرة يجب طلب ترخيص، ماشي كتطلب الاذن من الداخلية ولكن غير باش يعاونوك على حسن سير التظاهرة ديالك، و ينظمو السير او يمنعو مرور السيارات و يحميوك مثلا..وفي المغرب تنظم وقفات ومظاهرات مرخصة بالعشرات كل شهر ابتداءا من مظاهرات فاتح ماي و غيرها .. الا مادرتيش هادشي كتمسى وقفة غير مرخصة و خارج القانون و بالتالي يا أستادة امينة، كيبقا التقدير لوزارة الداخلية، واش تميك و تسمح لعدة اعتبارات بهذه الوقفة، ولا تمنعها، و المنع يتم بالفض ووفق اجراءات باينة ، الفض يتم بالعنف و الدفع و الركل و الضرب..كيفاش بغيتيهم يديرو هادشي بدون عنف خصوصا ان عدد المتظاهرين يكون دوما اكثر بالاضعاف من القوات العمومية. نعم، كاين اخطاء تقع اثناء الفض، ويجب ادانتها، مثل التحرش او الضرب الشديد في مناطق حساسة أو سرقة الهواتف ، و كاين حتى الخطأ اللي وقع مؤخرا وهو استخدام اعوان السلطة غير المؤهلين.. وقفة الاساتدة المتعاقدين لم تكن مرخصة، الناس ماطلبوس ترخيص ولا دارو اخبار، غير تجمعو و جاو للرباط، السؤال علاش هاد التعالي على القانون؟ زعما مارضاينيش وبغاو يفرضو الامر الواقع؟ انها نزعة قديمة من اليسار المتطرف اللي زعما لايعترف بالدولة و كيدير الوقفات وقتما رشفات ليه..وهو نفس اليسار اللي كايطلب الترخيص لجميع وقفاته في الدول الاوروبية، و على ذكر هاد الدول الاوروبية، راه نفس الشيء عندهم:بغيتي تدير وقفة دير اخبار، ماديرتيهش العصا غادي تلقاها كتنساك بل ونكونو صريحين، العنف الذي تستعمله الشرطة في اوروبا اشد من اللي كايكون ف المغرب، سواء في امريكا فرنسا او اسبانيا او هولندا او بلجيكا، كايكون استعمال الخيول و الكلاب و الماء و الرصاص المطاطي و الا حس شرطي بالخطر على حياته يقدر يستعمل الرصاص.. بالاضافة لانهم كايعتقلو المشاركين و يتم متابتعتهم قضائيا، الامر اللي ماكيديروهش ف المغرب. و المنظمات الحقوقية العالمية و الله مكتسوق لهادشي لانها تعتبرها عادي، العنف الممارس لفض الوقفات ماشي دليل على اي حاجة،لا على نقص في الديمقراطية ولا على خلل في منظومة الحريات.. ثانيا، كاينة حالة طواريء صحية اقرتها الحكومة اللي تنتمي لها ماء العينين، وتفترض عدم التجمع مخافة انتشار الفيروس، اذن علاش الكلام عن مظاهرات ولا وقفات حاليا؟ البيجيدي ومعاه الاتحاد الاشتراكي للي كان كيسعى يدخل الانتخابات ودابا كيسمي اللي وقع بالشرعي والقانوني. هادو بجوج غير قربات الانتخابات ثاني، ودايرين رجل هنا و لرجل لهيه، وبغاو يركب على احتجاجات هاد الفئة، و لا كايديرو مناوشات جبانة مع لفتيت. ما عندهمش هادوك باش يواجهوه.

نفاق سياسيين: خايفين من مواجهة لفتيت وكيقلزبو تحت الجلابية. كيفاش ناس البي جي دي والاتحاد فالحكومة وهما صحاب “التعاقد” مع الاساتذة كيقولو على احتجاجهم “مشروع” وحنا فحالة طوارئ

الراقصة مريم المشهورة بمايا دارت لايف جديد البارح الاثنين في انستكَرام وكشفات حقائق جديدة في قضية حمزة مون بيبي، وهادشي بعدما قالت في وقت سابق أن الممثلة والمنشطة وئام الدحماني واقيلة انتحرت حيت كانو صحاب الكونط شادين عليها فيديوهات جنسية. مايا في كل مرة كتخرج وتدوي قدام 3 الاف واحد مباشرة، والبارح نصبات راسها مدافعة ومحامية ديال سكينة كَلامور لي مشدودة في الحبس هادي 3 اشهر وقالت أنها مظلومة. وقالت “سكينة غير مريطة في القضية. هي ظريفة وماشي انسانة خايبة. ودابة ضرني راسي بغيت نعرف الملف ديال بصح شنو فيه”. وأكدات في نفس الوقت أنها كانت حاضرة ملي ناض الصداع لأول مرة مع المصممة سلطانة لي كان الكونط متخصص فالتشهير بها. مايا في المقابل قالت أن الكفالة لي خلصات باطمة كتبين أنها غارقة ومتورطة في القضية، وبغات كاع المتورطين يدخلو للحبس أو كلهم يخرجو، في اشارة أن باطمة وختها ابتسام متابعات في حالة سراح. هاد التصريحات لي كتقول مايا خطيرين وخاص النيابة العامة تستمتع ليها بشكل رسمي عوض تبقى داوية في موضوع مازال بين يد القضاء فمواقع التواصل.

بعدما دوات على انتحار وئام الدحماني.. الشطاحة مايا كشفات حقائق جديدة فقضية حمزة مون بيبي

البلاد فواحد الأزمة حقيقية، والناس مزال مستمرة فالجهل ديالها، شي وحدين معلقين فالبالكوات تايقراو القرآن بشكل عشوائي وجماعي، وكاين اللي تجمعو فالسطوحا ديال الديور باش يطلقو القرآن صحا وفالليل والناس ناعسين، ما هوما قضاو على “كورونا”، ما هوما خلاو الناس عليهم فالتيقار. وي خاص تكون حرية العقيدة، وكلها من حقو يقرا الكتاب الديني اللي بغى باش يرتاح فهاد الجايحة، ولكن الواحد خاص يقراه فدارو بلا مايديرونجي الاخرين. مثلا، باش تطلق القرآن هذاك شغلك، لكن دير ليكيت، ولا سمعو أنت ولكليكة ديالك، ماتفرضش على الناس هذشي، حيت بحال هذ الأمور هي اللي خرجات علينا وخلات الباشار يخرج للزنقة يردد القرآن ويدعي ويهلل، عند بالهم باللي تسلح بالقرآن والأدعية غاينقذهم من وباء فتاك مانفع معاه دوا، وهكذا غايخليو الناس يزيدو فالعصيان ديالهم، ويخرجو للزنقة على شكل تجمعات، يقراو القرآن ويرتلوه، ويقتلونا كاملين. “كورونا” راه مامعاهش المزاح، لا القرآن ولا الأدعية عمرها ترفع وباء سدات عليه الدولة الجوامع وتوقفات بسبابو العمرة وحتى الحج، وماشي غير الشعائر الدينية اللي تحبسات لكن كلشي، كيفاش كايمكن لواحد عقلو سوي مايردش البال بللي دولة على قدها ضحات بالاقتصاد ديالها وبتعليم ولادها فالمدارس وبسياحتها باش هو مايتقاصش بالمرض؟ ويجي فآخر المطاف يخرج مع بزاف بحالو ويديرو العصيان الجماعي ويقراو القرآن. واش فنظرهم كون كان القرآن ينفع بشي حاجة ولا يهنينا من “كورونا”، واش كانت شي جامع تسد فهذ العالم لوكان كان هذشي بصح؟ أو واقيلا هذ الناس كايكفرو هذ الدول والمؤسسات اللي سدات هذ الجوامع، بشكل غير مباشر، وبحالهم بحال أبو النعيم، ويخرجو فالمقابل يديرو تجمعات دينية، ويهللو ويكبرو، ويقتلونا ويقتلو راسهم وهوما ماعايقينش. راه المغرب ما سد الجوامع وفتح الصبيطارات إلا من بعد ما عرف بللي التجمعات الدينية ماغاتقضيش على الوباء، لكن غادي تساهم فانتشارو كثر وأكثر، والإيمان بوحدو بدون تفكير يقدر يقتلنا كاملين، وفبحال هذ الأمور خاص الإنسان يخدم شوية عقلو، من أجل عائلتو، والناس اللي عزازين عليه، وواليديه اللي كبار فالسن وماشي بعيد “كورونا” يصفيها ليهم. الداخلية علنات على حالة الطوارى الصحية، وحظرات التجوال إلا للضرورة القصوى وبشكل مقنن، وكل جماعة كونات لجان باش تحضي الناس وتمنعهم مايخرجوش من ديورها، المخزن بجميع القوات ديالو من العسكر للبوليس لرجال الوقاية المدنية، كلشي تجند باش مايخرج حتى واحد من الديور وينشر الفيروس، لكن هذشي كلو ما نفعش، ولازم السلطات تدير إجراءات أكثر صرامة. المشكل الرئيسي كاين فالجهل، بنادم ماواعيش، وكيستهن بخطورة فيروس كنشوفو مزيان كيفاش قتل الآلاف عبر العالم، ونخر اقتصاد دول قدها قداش، وخلاها حايرة وخارجة على السيطرة، وبالتالي هذا فيروس خطير ما ينفع معاه والو من غير الكَلاس فالدار والامتثال لأوامر الداخلية، وإلا غايتحول المغرب لبؤرة موبوئة، وممكن كَاع لمقبرة جماعية.

“كورونا” راه مامعاهش المزاح.. لا القرآن ولا الأدعية عمرها ترفع وباء سدات عليه الدولة الجوامع وتوقفات بسبابو العمرة وحتى الحج.. وحتى لا كنتي باغي تقراه باش ترتاح نفسيا قراه فدارك مسدود عليك بلا ماتصدع جيرانك

قال محمد أحمجيق، خو المعتقل على خلفية حراك الريف، نبيل أحمجيق، أن المندوبية العامة لإدارة السجون وإعادة الإدماج وافقات على طلب خوه باش يمشي يشوف مو قبل ما تدير عملية جراحية. وزاد أحمجيق كيقول، فتدوينة ليه ف”فيسبوك”، بأن مو غادي تدير عملية جراحية على القلب فكلينيك فكازا. وشكر خو أحمجيق المندوبية على هذ البادرة الإنسانية، والتفاعل الإيجابي مع مطالب النزلاء، قبل ما يوضع صورة الوالدة ديالو فالكلينيك، لحظات قبل إجراءها للعملية. وسبق لأحمجيق راسل المندوبية، هذي سيمانة، كيطلبها باش تخليه يشوف مو قبل ماتدير العملية.

غادي دير عملية جراحية.. التامك سمح لأحمجيق يمشي يشوف مو

تجاوزات عدد الإصابات المؤكدة بمرض “كوفيد 19” اللي كيتسبب فيه فيروس كورونا فالعالم مليون و410 ألاف حالة، توفاو منهم أكثر من 81 ألف مصاب، في وقت اللي تعافى فيه 300 ألف شخص، وهذشي حسب آخر الأرقام اللي نشرتها اليوم الثلاثاء جامعة جونز هوبكنز الأميركية اللي كتراقب انتشار الوباء. الوضعية ديال فرانسا مع فيروس كورونا المستجد مقلقة بزاف، حسب آخر الأرقام الرسمية، بلغات أعلى نسبة ديال الوفيات ف24 ساعة اللي ممكن تحققها شي دولة، بحيث تجاوزات سقف ألف و400 إصابة، فرانسا كذلك حققات رقم كبير فعدد الإصابات اليوم واللي هو 11 ألف و59، وتجاوزات الشينوا وألمانيا فالطوطال، بحيت بلغات 109 ألف و69، واحتلات بهذشي المركز الرابع. الشينوا، اللي جا منها الفيروس فاللخر ديال شهر دجنبر، اليوم ماسجلات حتى حالة ديال الوفاة، وهذي لأول مرة كتوقع ليها منهار انتشر فيها الوباء، وبالنسبة للإصابات فسجلات غير 32 إصابة، باش يولي مجموع الإصابات عندها هو 81 ألف و740، ومايتزعزعش عدد الوفيات عندها من لبارح ويبقى ف3 آلاف و331، وتكون بالتالي تراجعات للمركز السادس. وميريكان مزالة فالمركز الأول، وأعداد الوفيات والإصابات كترتفع فيها نهار على نهار، بحيت سجلات 386 ألف و194 حالة إصابة، فيما توفي جراء الإصابة بالمرض فميريكان 12 ألف و246 حالة وفاة، بزيادة ألف و375 وفاة غير اليوم. كاتجي سبانيا فالمركز الثاني عالميا، ب140 ألف و511 إصابة بالفيروس، مع مجموع وفيات ديال 13 لألف و897، وللإشارة غير هذ اليوماين استطعات إسبانيا تفوت إيطاليا فعدد الإصابات بالفيروس، لكنها مافاتهاتش فعدد الوفيات اللي هو الأعلى فالعالم، واللي هو 17 ألف و127. وسجلات إيطاليا انخفاض طفيف فعدد الإصابات هذ الأسبوع بالمقارنة مع قبل، بحيت فالوقت اللي كانت كتسجل من 4 آلاف حتى ل5آلاف إصابة فاليوم الواحد، اليوم سجلات غير 3 آلاف و39 إصابة، وبالنسبة للطوطال فبلغ 135 ألف و586 إصابة، وحتلات بهذ الرقم الطاليان المركز الثالث عالميا، وحتى عدد الوفيات انخفض عندها، بحت سجلات اليوم غير 604 وفاة، فالوقت اللي كان 636 لبارح الاثنين. ألمانيا مزال عندها أعداد وفيات قليلة بالمقارنة مع الإصابات، ألف و942 وفاة فقط من أصل 106 ألف و739 إصابة، وبهذشي كاتجي ألمانيا هي الخامسة عالميا. بالنسبة لدول الشرق الأوسط وشمال إفريقيا، كتحتل السعودية المركز الأول من حيث عدد الإصابات بألفين و795، و41 حالة وفاة، تابعاها الإمارات بألفين و76 إصابة و11 وفاة، ثم قطر فالمركز الثالث بألفين و57 إصابة و6 وفيات، وكتجي الجارة الجزائر فالمركز الرابع بألف و468 إصابة، منها 193 ديال الوفيات.

حصيلة كورونا لهذ النهار: فرانسا سجلات أكبر حصيلة وفيات ف24 ساعة فالعالم.. والشينوا ماسجلات حتى وفاة لأول مرة مللي ظهر الفيروس والطاليان حققات تراجع فعدد الإصابات والوفيات

سكان مدينة أديلايد في أستراليا عاشو ليلة رعب حقيقية هاد الويكاند بعدما طاحو العشرات ديال الفراخ من السما عيونها ومناخرها كتنزف بالدم. ويتعلق الأمر بطيور من نوع “كوريلا”، طاحت في الأرض وهي كاملة دم وكانت كتطلق واحد الصوت بحالا كتطلب المساعدة. وقالت مؤسسة “كاسبر” لإنقاذ الطيور، سارة كينگ، إن أحد العاملين في مؤسستها عثر على الطيور، مشيرة إلى الحالة اللي كانت كتخلع بزاف. وقالت كينگ لصحيفة “گارديان” البريطانية: “عثر أحد العاملين معنا على الطيور.. لقد كانت تتساقط من الأشجار أمام عينيه”، مؤكدة أن معظم الطيور لم تكن ميتة. وأشارت كينگ إلى أن السبب هو قيام شخص ما بتسميم هاد الطيور عن عمد، موضحة أن نوع السم المستخدم أدى إلى نفوق الطيور بشكل بطيء ومؤلم، بدأ بنزيف داخلي.

الاستراليين عاشو قصة رعب حقيقية. الفراخ طاحو من السما وعينيهم فيها الدم

تمكن الانقاذ البحري الاسباني من انجاد اثنين وعشرون شخصا ، كانوا على متن قارب مطاطي على بعد 33 ميلًا من كابي ترافلغار الاسبانية. وقالت متحدثة باسم الانقاذ البحري لوكالة اوروبا بريس، إن الذين تم إنقاذهم هم 19 رجلاً وثلاثة قاصر من أصل مغاربي. واضافت الوكالة الصحفية أن السفينة نزلت في ميناء قادس صباح الاحد وقد أشار مصدر من للحكومة إلى أن هؤلاء الأشخاص المهاجرين ، بعد وصولهم إلى الميناء ، نُقلوا إلى مركز شرطة سان فرناندو.

الانقاذ البحري دالصبليون نقذ 22 حراك مغاربي حدا قادس

كشف مولاي حفيظ العلمي، وزير التجارة والصناعة والاقتصاد الأخضر والرقمي، أن المغرب بدأ تصنيع مستلزمات طبية من النسيج (الألبسة الواقية، البذلات الطبية، أغطية الرأس، أغطية الأحذية). وأوضح الوزير، في تغريدة على صفحته في “التويتر”، أن تصنيع هذه المستلزمات الطبية سيم من طرف شركة Lamatem بتوجيه من الوزارة، تنفيذا لتعليمات ملكية بضمان توفر المنتوجات والمعدّات الطبية اللازمة لمواجهة جائحة كوفيد-19.

حفيظ العلمي: بدينا تصنيع المستلزمات الطبية من النسيج لمواجهة كورونا

مبادرة زوينة بزاف دايرها الدولة. ففي الساعات القليلة الماضية وصلات المساعدات للأسر المتضررة من جائحة “كورونا” واللي عايشة فالعالم القروي، وكان صعيب عليها تتنقل باش تاخد فلوسها من المؤسسات البنكية. واللي زوين فهاد المبادرة، حسب مصادر “كود”، تخصيص وحدات متنقلة للوكالات البنكية إلى العالم القروي من أجل ضمان استفادة ساكنته من الدعم. الهدف من هادشي هو الأسر المتضررة بلا متخرج من دارها غادي يوصلها كولشي. عدد من الأسر المتضررة فعالم القروي توافدات باش تاخد فلوس الدعم، التي تتراوح ما بين 800 و1000 و1200 درهم، حسب عدد الأفراد المسجلين. وهاد العملية غادية بامتثال صارم للتدابير الصحية التي أوصت بها السلطات العمومية للتصدي لانتشار الوباء. هاد المساعدات بدات بجميع القروى التابعة لعمالة فاس وجهات مراكش آسفي، وإقليم الحسيمة، وإقليم الفحص أنجزة اللي استفدو فيه اكثر من 1000، وغيرها من المناطق البعيدة عن المجال الحضري واللّي تضرو ناسها بزاف من جائحة “كورونا”. مبادرة زوينة مزالة مستمرة بمختلف المناطق اللي كاينة فالعالم القروي.

لعروبيات وصلاتهم الحبة. بدات الاسر كتوصل بشي بركة=تصاور

شاطئ الغندوري بمدينة طنجة استقبل نهار يومه الأحد أول المصطافين للسنة الحالية، وهم في غالبيتهم مراهقون وشبان أحسوا ببعض الدفئ فقرروا العومان قبل ما يتسد البحر عوتاني.. وماشي غير فطنجة، بل في شواطئ المضيق ومرتيل كاين بعض الشباب عاموا واخا حنا مازالين في فصل الربيع.. داروا بحال الكّور اللي فين ما كتفوت درجة الحرارة عندهوم 20 كيمشيوا نيشان للبحر يعوموا، وهادشي كاين دابا النيت ف مالكّا وماربيا وإيبيسا.. لكن فطنجة حالة خاصة، راه الناس باقين حاسين بالقهرة من جهة البحر حيث هي المدينة الوحيدة اللي تحرموا السكان ديالا من البحر الصيف كامل بسبب كورونا، واخا هوما مولوعين بالبحر بزاف.

فطنجة والمضيق ومرتيل ناس نزلات تعوم قبل ما يجي شي بلاغ ديال سدان البحر عوتاني

بزاف من هادوك لي باغين يحاربو روتيني اليومي بالسينيال والشكايات راه مابيهم لا أخلاق لا عفة لاطهارة، بيهم غير الحسد والغيرة حيت وحدة تقدر تدخل الفلوس بفيديوات لترمتها وترمتو هو واخا يفلقها ويحطها وسط الطريق ماتجيبش حتى خمسة دراهم، غيرة وخوف من الإستقلال المادي لي حققوه بزاف ديال العيالات إنطلاقا من يوتوب، وفي الغالب هاد الماركة مكرهوش يسينياليو أي مرة فيوتوب كتاكل طرف ديال الخبز وناجحة ودارت فليسات، أسماء بيوتي مثلا مكديرش داكشي ديال شوفو ترمتي كتهز وأنا كنضرب الجفاف، ومع ذلك دارت المشاريع والفيلا والطوموبيلات من يوتوب وحيت نجحات حتى هي ناضت عليها حملة ديال السينيال، وكانو كاع كيطالبو أنها تشد فالحبس وتسد ليها القناة ومكرهوش كاع حتى مصادرة الأملاك، وتعاود تدير قناة وهي حازقة ويبداو يدعمو فيها داك الساعة، حيت الكائن المغربي معروفة عليه هادي أنه الى كنتي مقودة عليك بصح راه يدعمك ويوقف معاك ولكن غير يبدى يبان فيك الخير يولي باغي يحطمك. حتى الحداثيين والمتنورين وموالين العقل زعمة صحاب الخطاب المتمدن، حتى هوما فاللول عجباتهم هاد اللعبة ديال الشكايات الإلكترونية والإعتقالات وبزاف منهم فرحو لإعتقال مي نعيمة وداك الساعة مكرهوش إعتقال أي واحد الخطاب ديالو ماغاديش مع خطاب منظمة الصحة، وملي تزاد أبو نعيم مع المعتقلين عتابرو الأمر بحال إلى الدولة أخيرا ولات كتفكر بمنطق علمين وأي خطاب معارض لهاد المنطق فراه بلاصتو الحبس، وولاو هوما دعاة حرية التعبير غادين قدام الدولة وينعتو ليها على لي كيخالفهم الرأي، حتى بدا الصهد كيوصلهم عاد بداو بديك الهدرة ديال واش لي دوا يتشد، كون كنا في أوروبا والدول المتقدمة كون قلنا لي بغينا، مافخبارهمش راه هذا تران غادي وكيكحش مكيفرق بين الخوانجي أو الحداثي. روتيني اليومي فرصة لبزاف ديال رباة البيوت والعيالات والبنات باش يدخلو الصرف من اليوتوب، وطبعا راه ماشي كلهم كيصورو تراميهم كاين بزاف كيصورو حياتهم ويتشاركوها مع الناس، المهم هو أنهم كيحطوها فالأنترنيت بلاصة لي نتا كمتلقي كتختار المحتوى ويوتوب راه بحر مافيهش غير روتيني اليومي، ولكن كي العادة هاد عقليات سينيالي نابعة من داك تأنيب الضمير ديال من بعد التكفيتك لي كيكون عند المراهقين، غير هو في حالة بزاف ديال المغاربة كيبقى هاد تأنيب الضمير ديال مابعد التكفيتة ملازم ليهم فحياتهم كلها، والمرة لي كتدخل الصرف ديما كتخلع، ولي كتدخل الصرف بالدكاء راه كتخلع كثر، وهاد الحملة بالخصوص ضد روتيني اليومي هي حملة ضد إستقلالية العيالات كثر منها حملة أخلاقية، حيت أصلا لي متزعمينها راه باينين شكون.

بزاف من هادوك لي باغين يحاربو روتيني اليومي بالسينيال والشكايات راه مابيهم لا أخلاق لا عفة لاطهارة، بيهم غير الحسد والغيرة حيت وحدة تقدر تدخل الفلوس بفيديوات لترمتها وترمتو هو واخا يفلقها ويحطها وسط الطريق ماتجيبش حتى خمسة دراهم

أكد المندوب العام ديال إدارة السجون فالعرض ديال تقديم مشروع قانون المالية أمام لجنة التشريع أن المندوبية دارت تغطية للحباسة اللي معندهاش طبيب قار أو متعاقد بتكليف أطباء يعملون بمؤسسات سجنية أخرى بالقيام بزيارات دورية منتظمة لهذه المؤسسات. هاد الإجراءات حسب التامك ساعدات على ضمان تغطية بلغت نسبتها 98% فالمجال ديال الطب العام و%94 فالمجال ديال طب الاسنان خلال السنة الجارية، ومكنات بذلك من توفير 89% من مجموع الخدمات الصحية العلاجية المقدمة لفائدة الحباسة بالوحدات الصحية داخل المؤسسات السجنية. كما كشف محمد صالح التامك على أن النسبة ديال الخدمات التي تتم بالمستشفيات العمومية، خاصة الخدمات العلاجية المتخصصة وصلات خلال سنة 2018 إلى 10%، في جين لم تتجاوز نسبة الخدمات المنجزة في القطاع الخاص 1%.

التامك: هذا هو واقع الصحة و التطبيب ف السجون

قالت مصادر اعلامية بطنجة أن مسجد بومغيث بالمدينة، عرف خلال صلاة العشاء ليلة أمس الاحد، واقعة غير مسبوقة، بعدما كان المصلون يستعدون لصلاة العشاء. وقالت طنجة 24، أن الشابة دخلت المسجد وهي كتغوت، وتوجهت إلى الإمام وهي تصرخ في وجهه “شكون قتل عثمان”، وحاولت دخول المحراب لكن الإمام بمعية المصلين منعوها من ذلك، وثبتوها حتى حضور الأمن، ليتضح ان الفتاة تعاني من خلل عقلي.

هجمات على امام فطنجة وقالت ليه: شكون قتل عثمان

حُكم على الجمهور المغربي مرة أخرى أن يعيش انتكاسة كروية جديدة، عقب خروج منتخب المغربي من الدور ثمن نهائي بطولة كأس إفريقيا، التي تحتضنها مصر، عقب هزيمة غير متوقعة أمام بنين. هي في الحقيقة الهزيمة بدأت قبل من البداية تاع ماتش امبارح, منذ المسلسل الإعدادي في المغرب وتشكيلة رونار التي اختارها للمشاركة في كأس إفريقيا, تشكيلة لي ماشي غادي نقول عليها ماشي مزيانة ولكن لاعبين ليس المكان ديالهم اللعب في حرارة القاهرة, بل اللعب في دوريات والكؤوس الأوروبية, هدشي كان معروف منذ البداية ولكن مكانش غادي يمكن لينا نضهرو على هاد الموضوع باش مايقولوش علينا انشوشو على المنتخب. رجعوا شويا الماضي, الخسارة بدات من الماتش ديال ناميبيا لي سجلات على راسها, والماتش ديال الكوت ديفوار مجهود فردي من نورالدين امرابط عطى كرة من ذهب لي نصيري, لقاء الثالت بوصوفة ينقذ الوضع في الدقائق الأخيرة , يعني ان المنتخب المغربي مقدمش مبارايات كبيرة جدا, نقط الضعف ديال المنتخب المغربي باينة وواضحة, يسيطر, يهيمن, كرات أرضية, كرات ثابتة, ولكن معدناش القناص لي يجيبها في شباك. في الندوة الصحفية الأخيرة تكلم المدرب هيرفي رونار ومبارك بوصوفة على الخطورة ديال المنتخب البنين وقال خص تكون عدنا ثقة خاص تكون عدنا القدرة على التسجيل المبكر, علينا منعطيوش فرصة للمنتخب البنين,…., هاد الهضرة عطاتنا امل بأن المنتخب المغربي فائز بدون شك, ولكن مكانتش هاد الهضرة في أرض الملعب للأسف. أمس رونار غيير الكثير من قناعته, أخرج درار بلهندة كان تيشوف في دكة البدلاء ملقاش لي ينقذ الموقف, حكيم زياش ضيع ضربة جزاء في ثواني الأخيرة, لي كانت هي الضربة الخلاص, سؤال المطروح علاش رونار عطاه ضربة الجزاء في الوقت لي هو قاتل وكما شاهد موقع “كود” من قلب الملعب ان زياش طلب من المدرب تغييره بسبب الإصابة وهمية لأنه عرف راسو نهار ماشي ديالو, قبل الحصول على ضربة جزاء, ولكن رفض المدرب تغيير ورجعوا للملعب, صفحة وستطوا جمهور مقلق من الحق ديالو, جيل سيودع المنتخب أحمدي مبارك بوصوفة وآخرون قدمو الشيء الكثير للكرة المغربية, ولكن كنا تنتمناو يوصل لأبعد نقطة ممكنة في “الكان”, مكتابش الله غالب, الخير قادم في الشهور والسنوات المقبلة, ولكن خاص يكون بناء على أساس العقل وخصنا نحيدو العاطفة, والخدمة على طول العام ماشي في المناسبات ونعطيو الفرصة للمنتوج المحلي حيت حنا لاعبين في إفريقيا, حكيم زياش كون كان لاعب في أوروبا ولا في أسيا كنا نشوفو زياش أخر ولكن هذه إفريقيا وليست أروبا, الحرارة علينا وعليهم وليست عذر, زد على ذلك البرمجة السيئة للكاف بخصوص توقيت المباريات الخاصة بالمنتخب المغربي, علاش المغرب بوحدو لي تيلعب مع السادسة في الجو حار, وكان سبق للمدرب الوطني أشار للهاد المسألة ديال الوقت وواجهو الرفض من “الكاف”, هي كارثة تنظيمية تنضاف إلى الكثير من الكوارث التنظيمية في هاد “الكان” لنا لها عودة في مقالات أخرى, رونار تحمل مسوؤلتيه في الخسارة والخروج من الباب الخلفي لهذه المسابقة, وعلق على صفحته في الفايسبوك برسالة مشفرة, ” أنا عقدي مع المغرب حتى 2021, وفاش نرجعو المغرب غادي يكون إجتماع للحسم في بقائي أو رحيلي”. الجامعة الملكية المغربية لكرة القدم, وفرات جميع الضروف في أدق التفاصيل ديالها تسهيل السفر للجماهير المغربية, توفير جميع وسائل الراحة للمنتخب المغربي تكلفات بالعائلات ديال لاعبة للرفع من المعنويات ديالهم, رئيس الجامعة كان تيوقف بيديه على الكبيرة والصغيرة في التدريبات باش كلشي يكون مرتاح, الجامعة جدنات جميع الموظفين ديالها باش يقدمو الخدمات ديالهم للجمهور والصحافة,حيث سبق للجامعة ان تدخلت لفك مشاكل علق فيها الجمهور المغربي في القاهرة, ومشاكل وقع فيها الإعلام المغربي مع لجنة المنظمة, باش تكون النتيجة هي الحصول على كأس إفريقا في نسخة مصر, لكن الحظ وعدم التركيز تسبب في الإقصاء المبكر .

الخسارة بدات من الاول.. من الماتش ديال ناميبيا لي سجلات على راسها والماتش د الكوت ديفوار كان مجهود فردي من امرابط..

صلاة الجمعة وجميع الصلاوات الخرين تعلقو بشكل رسمي، فالجامع النركزي فالعاصمة الإسبانية مدريد، وهذشي ابتداء من اليوم الجمعة، وحتى لإشعار آخر. هذ القرار اللي علن عليه المركز الثقافي الإسلامي فبلاغ ليها حصلات “كود” على نسخة منه، بسبب تفشي فيروس “كورونا” المستجد بشكل كبير فالصبليون، وهو اللي خلا السلطات تاخد إجراءات احترازية ووقائية مختلفة، منها منع التجمعات البشرية. إدارة الجامع كتتمنى، من خلال بلاغها، من الجميع باش يتعاونو معاها لتحقيق المصلحة العامة، وكتطلب الله يلطف بالعباد ديالو.

بسباب كورونا.. المسجد المركزي بمدريد كيلغي صلاة الجمعة

قرر الصندوق المهني المغربي للتقاعد “La CMR” يصرف المعاشات ديال التقاعدين قبل العيد الصغير. الصندوق أكد أنه غادي يصرف المعاشات قبل 20 ماي، واللي هو الموعد اللي كايتفيرساو فيه، باش المتعاقدين مايعانيو من حتى شي مشكل مادي فالعيد ويدوزوه فظروف مزيانة. وأكد الصندوق، فبلاغ ليه حصلات عليه “كود”، بللي غادي يبقى يدعم المنخرطين ديالو فظل هذ جائحة فيروس كورونا المستجد.

بسباب كورونا وعيد الصغير.. صندوق التقاعد غيصرف معاشات المنخرطين قبل الوقت

علمت “كود” ان عبد اللطيف الحموشي المدير العام للمديرية العامة للامن الوطني قد قرر الاستجابةلتظمات المرشحين لاجتياز مبارات الأمن الوطني لسنة 2020 اللي طالبو باش يسيفطو ملفات الترشيح ديالهم فالبوسطة قبل غدا السبت 28 نونبر. وحسب مصدر “كود” فان هناك تمديد لاجال وضع الترشيحات. وسيتم الاعلان عن تاريخ جديد باش تتاضح صورة الإضراب اللي دايرينو موظفي بريد المغرب لبارح واليوم. ‌ وكان مجموعة من المرشحين دارو طلبات وتدوينات ورسائل بارطجاوها على مواقع التواصل الاجتماعي وتطبيق واتساب، كيطالبو فيها المدير العام للأمن الوطني، عبد اللطيف الحموشي، باش يتدخل لتمديد الأجل القانوني، خصوصا وأن الطلبات ماكتقبلش إلا عبر البوسطة. جاهم الجواب بالزربة

برافو. الحموشي استجاب للي بغاو يدوزو الكونكور وما قدروش يدفعو بسباب اضراب البريد وقرر يمدد الاجال

كشف قيادي بارز داخل حزب التقدم والاشتراكية، أن محمد نبيل بنعبد الله، الأمين العام الحالي للحزب، يحظى بدعم من أعضاء المكتب السياسي لحزب “البي بي إس”، بالإضافة إلى مختلف أعضاء مجلس الرئاسة. عضو المكتب السياسي سعيد فكاك المنافس الوحيد ديال بنعبد الله مدعوم بدوره من عدد من البرلمانيين والكتاب الإقليميين لحزب الكتاب بالاضافة الى قدماء الحزب، وقال مقرب منه لـ”كود”: سي سعيد عندو حظوظ وكيعول على أعضاء اللجنة المركزية لي غادي يصوتو”.

قبل الحسم. ها شكون مدعمين بنعبدالله وشكون مدعمين الفكاك

علنات وزارة الصحة، صباح اليوم الثلاث عبر البوابة الرسمية لفيروس كورونا المستجد، على تسجيل 95 إصابة جديدة، وهكذا وصل العدد الإجمالي ديال المصابين عندنا لـ 12385. وما مات حتى واحد هاد الصباح، وبقى الطوطال مستاقر ف225. و6 تشافاو، وبلغ المجموع 8839. ولحد الساعة، 659895 حالة تستبعدات إصابتها بالفيروس، بعد تحاليل مخبرية خرجات سلبية. وبالنسبة للحالات اللي كتعالج فتزادت ب89 حالة، ووصل المجموع لـ3321. وهذا توزيع الإصابات حسب الجهات:

حصيلة كورونا هاد الصباح: 95 تصابو و6 تشافاو.. الطوطال: 12385 حالة منها 225 ماتو و8839 تعافاو و3321 كيتعالجو

قررات محكمة الاستئناف بمدينة سطات تأجيل محاكمة محمد السكاكي، المعروف ب”مول الكاسكيطة” حتى ل11 فبراير، وهذشي بسبب غياب الجمعيات الحقوقية اللي حطو شكاية ضدو. وأكد محمد زيان، دفاع “مول الكاسكيطة”، فحديثو ل”كود”، أن هيئة الحكم علنات على ضرورة الاستماع لأقوال رؤساء هذه الجمعيات وممثليها. وزاد كيقول بللي حمودة الدالي، رئيس جمعية مايسمى “الشباب الملكي”، قدم تنازلو على متابعة “مول الكاسكيطة”. وكان “مول الكاسكيطة” تحكم ابتدائيا، ف26 دجنبر اللي فات، ب4 سنين سجنا نافذا وغرامة ديال 4 مليون سنتيم، وهذشي على خلفية تهم “السب العلني للأفراد والإخلال العلني بالحياء بالبذاءة في الإشارات والأفعال، وإهانة المؤسسات الدستورية وحيازة المخدرات”.

جمعية الشباب الملكي تنازلات على شكايتها ضد “مول الكسكيطة”.. واستئنافية سطات أجلات محاكمتو ل11 فبراير

أفادت المديرية العامة للأرصاد الجوية بأنه من المرتقب تسجيل طقس حار بعدد من مناطق المملكة، ابتداء من غد الخميس إلى غاية يوم الأحد. حسب قصاصة نقلتها وكالة المغرب العربي للأنباء. وأوضحت المديرية، في نشرة خاصة من المستوى البرتقالي، أن موجة الطقس الحار ستهم، ابتداء من غد الخميس إلى غاية يوم الأحد، عمالات وأقاليم الرشيدية، وزاكورة، وطاطا، وآسا-الزاك، والسمارة، وبوجدور، وواد الذهب، وتارودانت، حيث ستتراوح درجة الحرارة بين 42 و47 درجة. وأضاف المصدر ذاته أن درجات الحرارة ستتراوح خلال هذه الفترة بين 39 و42 درجة في عمالات وأقاليم الفقيه بن صالح، وبني ملال، وخريبكة، وخنيفرة، وقلعة السراغنة، وتازة، وتاونات، وفجيج، وبولمان، وكرسيف، وجرادة، وفاس، ومولاي يعقوب. وأشارت المديرية إلى أن هذه الظاهرة الجوية ستهم أيضا خلال يومي السبت والأحد عمالات وأقاليم أكادير إداوتنان، وانزكان أيت ملول، وتزنيت، وسيدي إفني، وكلميم، وطانطان، والصويرة (الداخل)، ومراكش، والرحامنة، وسطات، واليوسفية، حيث ستتراوح درجات الحرارة بين 40 و44 درجة.

العافية .. الحرارة غادي تبدا من غدا حتى للتالي ديال السيمانة وغادي توصل لـ47 درجة فهاد المناطق

أطاحت عملية أمنية للشرطة الوطنية الاسبانية بمقاطعة غرناطة في تفكيك شبكة إجرامية متخصصة في الاتجار بالمخدرات بمدينة أوجيجاريس السياحية. وأضافت تقارير إخبارية، أن التدخل الأمني أسفر عن القبض على 3 أشخاص أحدهم يحمل الجنسية الاسبانية والآخران من أصل مغربي وحجز مايقارب 10 كيلو من الحشيش معدة للترويج وسيارة وهاتفين محمولين ومبلغ مالي. وتم تفكيك الشبكة بعد مراقبة أمنية لنشاط مشبوه بمطعم معروف بالمدينة تم استغلاله كمخزن للمخدرات ونقطة بيع للموزعين الصغار. https://www.ideal.es/granada/provincia-granada/descubren-guarderia-hachis-restaurante-ogijares-20210224111056-nt.html

طاحو فيد البوليس.. صبليوني ومعاه جوج مغاربة رجعو ريسطو معروف فـ غرناطة ل ديبو ديال الحشيش

حادث مروع جديد في زمن «الحجر الصحي». مصدر موثوق كشف، ل «كود»، أن شخصا ضرب مرتو، مساء أمس الثلاثاء، بشاقور محاولا قتلها، قبل أن يقدم على الانتحار شنقا في منزل الزوجية بحي بن دباب في مدينة فاس. وحسب ما أكده المصدر نفسه، فإن الزوجة أصيبت بجروح جراء هذا الاعتداء، مشيرا إلى أنها نقلت إلى المستشفى لتلقي العلاج، فيما نقلت جثة الهالك إلى مستودع الأموات. وخلق الحادث حالة استنفار بالمدينة، حيث انتلقت عناصر الشرطة القضائية والعلمية والتقنية إلى المنزل الذي شهد هذه الواقعة الصادمة، لتباشر على الفور أبحاثا ميدانية على خلفية التحقيق الذي فتح تحت إشراف النيابة العامة المختصة.

حادث مروع ففاس فزمان الحجر الصحي ففاس. راجل ضرب مراتو بشاقور وانتاحر

بريطانيا كتعيش على قصة هزات الرأي العام بعدما كشفات التحقيقات أن أخ وختو غير الشقيقة عاشو مع بعضياتهم سرا 20 عام، وولدو 6 ديال الدراري لكن قتلوهم حيت خافو من الشوهة. وكشفت التحقيقات القضائية أن، سارة باراس لي عندها 35 عام عاشت مع خوها غير الشقيق، بريندون ماتشين 39 عام، واكبر ولادهم عندو 14 عام. الأخ وختو تافقو باش يقتلو ولادهم وينتاحرو، وقتلو ولادهم بجوج لي عندهم 13 و14 العام خنقا، وقررو يقتلو لاخرين غرقا في الحمام وتناول المخدرات، ولكن لحسن الحظ مامات حتى واحد فيهم. وطالب أحد ولادهم لي تعتق بأعجوبة من السلطات والمنظمات الاجتماعية باش يشدو والديه 300 سنة، في الوقت لي قضت محكمة بريطانية بسجنهم مدى الحياة.

فضيحة عالمية. أخ تزوج بختو 20 عام سرا.. ولدو 6 ديال الدراري وقتلوهم خوفا من شوهة

أكد قيادي في المكتب السياسي لحزب الأصالة والمعاصرة، خبر نشرته “كود” صباح اليوم والمتعلق بمغادرة هشام المهاجري، رئيس لجنة الداخلية بمجلس النواب، التراكتور، متجها نحو التجمع الوطني للأحرار. وقال المصدر الذي فضل عدم ذكر اسمه، لـ”كود” إن “المكتب السياسي رفض ترشيحه لأسباب يعلمها المهاجري شخصيا”. وتابع ذات المصدر أن “رحيل المهاجري لن يؤثر على نتائج البام في اقليم شيشاوة”، مضيفا :”المقعد ديالنا غانحافظو عليه”. وأكد المصدر نفسه أن “التنافس سيد نفسه، وفالتيران نتلاقاو”. علمت “كود” أن هشام المهاجري، رئيس لجنة الداخلية بمجلس النواب عن حزب الاصالة والمعاصرة غادي ينزل من التراكتور باش يطير مع “الحمامة”. وحسب مصادر “كود” فإن المهاجري لم يعلن بشكل رسمي التحاقه بالأحرار، نظرا لوضعيته الخاصة إذ يترأس لجنة الداخلية بمجلس النواب، لكن مغادرته لحزب التراكتور باتت مؤكدة. ماشي غير كان ومازال عندو خلاف مع الامين العام عبد اللطيف وهبي اللي كان ما باغيش يرشحو، ولكن جاه شي عرض.

قيادي فـ”البام” لـ”كود”: رفضنا ترشيح المهاجري وغانطردوه من الحزب..ومقعد شيشاوة غانحافظو عليه